
1 AdE - Akademio de Esperanto 

Titolpaĝe: Omaĝo al Jozefo Nemeth, 
nia redaktoro. Li deĵoras ekde 20 
jaroj! Ni volas danki lin. (La titol- 
paĝan salutkarton subskribis la parto- 
prenantoj de la Pedagogia Tago 
organizita de ILEI-HU la 25-an de 
oktobro 2014.) 


Enkonduko 


Karaj legantoj, 

Se vi membras en ILEI, se vi abonas nian 
organon Intemacia Pedagogia Revuo 
(IPR), vi ricevas ĝin kvarfoje jare akurate. 
Tio okazas danke al la laboro de Jozefo 
Nemeth, nia redaktoro. A1 li venas tekstoj 
el diversaj mondopartoj, al li apartenas la 
tasko rilati kun la prezidanto pri tiuj tekstoj. 
Rapide kaj efike li enpaĝigas la elektitajn 
artikolojn laŭ la maksimuma dikeco de la 
revuo, kiun postulas la prezo de la afranko 
el Belgio, FEL, al la tuta mondo. Ekde 20 
jaroj Jozefo zorgas pri tiu laboro por nia 
Ligo. Ni danku lin!!! 

En tiu ĉi numero vi povos malkovri 
informojn kaj faktojn pri la abunda subteno 
de hungaraj esperantistoj al nia Ligo tra la 
jaroj, ekscii, kiel salti de balbutado al flua 
parolado, vi legos pri fruktodonaj kursoj 
kaj kunvenoj, vi certe partoprenos la ve- 
nontan Esperanto-Sumoon post legado de 
la priskribo fare de ĝia respondeculo HORI 
Jasuo (kiel mi faras nun). Ehoj aperas el 
Orienta Timoro, Cinio, Japanio, Germanio, 
Slovakio, Hungario, Italio. La Ligo estas 
tutmonde aktiva. 

4 numeroj de Juna Amiko aperos en 2015. 
Nepre abonu tiun valoran instru-helpilon! 

Venas la jarfino. ILEI bezonas vian agad- 
raporton, tio estas, ke la sekcioj devas 
raporti, same la reprezentantoj. Tiel la Ligo 
povos raporti al ekstermovadaj institucioj, 
kun kiuj ĝi estas en kontakto. Viaj raportoj 
estas niaj argumentoj. 

Mi deziras al vi agrablan legadon! 

Mireille GROSJEAN 
Prez de ILEI 

Mireille GROSJEAN: Enkonduko .3 

Heidi GOES: Plia instruado en Orienta Timoro .19 

Bill M. MAK: Lernado kaj instruado de Esperanto en Azio .23 

El la landoj kaj sekcioj .27 

- Cinio: Kursoj en Siano (GONG Xiaofeng).27 

- Germanio: Helpu por nova biblioteko / SALO 9 (Zsofia KORODY).28 

- Italio: Esperanto kaj novaj teknologioj (Mirella De Martini).29 

- Japanio: La 4a ILEI-Seminario en Orienta Azio (ISOA) (ISIKAWA Tieko).30 

- Kroatio: Esperantistoj de Bjelovar al sia urbo (Jozsef Nemeth).31 

- Slovakio: Poezia SES-umado (Magdalena FeifiĈOVA).32 

Mireille GROSJEAN: Pri la fotokonkurso .33 

Kalendaro .34 

La 48a konferenco de ILEI: programo, aliĝilo (Radojica PETROVIĈ).36 

Informoj pri ILEI .41 


Estraro de la Ligo 

Prezidanto: Mireille Grosjean „Mirejo”, Grand-rue 9, cp 9, CH-2416 Les Brenets, 
Svislando. onirejo.mireille@gmail. com>.Tel. hejma (+41) 32 932 18 88, portebla 
(+41) 7969 709 66. Rilatoj kun Unesko kaj FIPLV. Reprezentanto de ILEI ĉe UEA. 

Vicprez.: Zsofia Korody, Esperanto-Centro, Grubenhagenstr. 6, DE-37412 Herzberg/Harz, 
Germanio. <zsofia.korody@esperanto.de>. Tel./fakso hejmaj: (+49) 5521-5983. E- 
centroj, ekzamenoj, ALTE. 

Vicprez.: Gong Xiaofeng „Arko”, School of Environmental and Chemical Engineering, 
Nanchang University, CN-330031 Nanchang, Cinio. <arko.gong@qq.com>. 
Universitatoj. 

Estrarano pri financoj: William Harris „Vilĉjo”, Esperanto-USA, P.O. Box 1129, E1 
Cerrito, CA 94530, Usono. <ilei.kasisto@gmail.com>. Tel. hejma (+ 510) 653 0998. 

Sekretario: Radojica Petroviĉ, Bul. oslobodjenja 36/14, RS-32000 Ĉaĉak, Serbio. 

<ilei.sekretario@gmail.com> por sekretariaj aferoj, <radojica.petrovic.rs@gmail.com> 
alie. Tel. hejma (+381) 32 371053. Konferencoj, rilatoj kun TEJO. 

Vicsekr.: Magdalena FeifiĈOVA „Fejfi”, Bemolakova 25/5, SK-010 01 Zilina, Slovakio. 
<ilei.oficejo@gmail.com>. Membro-administrado. Rilatoj kun FEL. 

Estrarano: Bharat Ghimire, G.P.O. Box 10518, Kathmandu, Nepalo. Tel. (+1) 620 9877. 
<nespa,1990@ gtnail.com>. Universitatoj. Komisiito porhelpi al aliĝpetoj. 

Estrarano: Eniko ZengĜ Sereghy, Dozsa u.14. 2/8, HU-4400 Nyiregyhaza, Hungario. 
<enimyster@gmail.com>. Tel. portebla: (+ 36) 203234365. 

Kalendaro, ekzamenoj, multlingva paĝaro www.ilei-mondo.info, varbado. 

Estrarano: Pcnny Vos, Aŭstralio <penivos@yahoo.com>. Lerneja agado. 

Pri IPR: Jozefo Nemeth redaktas nian revuon de 20 jaroj!! 
Ni festu lin! 


Jozefo kai mi (Laŭ Esperanto kaj mi de HORI Jasuo) 

Katastrofo! Katastrofa estis la komenco de nia 
kunlaboro. Mi ne konas persone Jozefon, same 
li ne min. Post julio 2013 venis por li nova 
prezidanto kaj por mi nova kunlaboranto; ni 
devis kaj devas kunlabore prepari kvar numerojn 
jare de nia revuo. Mi jam verkis por IPR, mi 
regule legis ĝin, mi sciis, ke sekvi la redaktadon 
estos unu el miaj prezidantaj taskoj. Katastrofa 
estis la komenco; fakte samtage kiel la 
redaktofino mi ricevis dokumenton, kies titolo 
estis 2013/3, do temis pri la tria numero de nia 
revuo. Mi komencis korekti sufiĉe ĥaosan 
amason da tekstoj: titolo iru maldekstren, 

litertipo estu xy. tie mankas la retadreso de 

substreki la titolon same kiel tie... Post kelkaj horoj mi sendis la 
korektitajn du-tri paĝojn al Jozefo. Tamen la dokumento sendita de li al mi 
entenis la ricevitajn artikolojn cele al legado, aprobo, amputo, rifuzo, 
prokrasto, felietonigo, resumo... ne enpaĝigo!! Do tiam li detale priskribis 
tion, kion mi devas fari unue, poste, fine. Fine venas tiu kontrolo de 
harmonia aspekto, kiun mi volis trakti komence. Ni devis iom post iom 
harmoniigi nian kunlaboron. Mi faris proponojn pri modifoj; kelkajn li 
akceptis, kelkajn li malkonsilis per tre detalaj kaj trafaj argumentoj kaj 
konvinkis min. Mi laboras kun kvar diversaj redaktoroj kaj certe Jozefo 
estas por mi tre ŝatata redaktoro (samkiel Stano MARĈEK, kiu zorgas pri 
Juna Amiko ): kun Jozefo nia taskodivido estas klara, nia komunikado estas 
trafa, konciza kaj pozitiva. Li lasas al mi la decidojn: ĉu submeti al la 
aŭtoro denove, ĉu rifuzi, ĉu prokrasti... Li atentigas min pri diversaj 
aspektoj teknikaj, enhavaj, tempaj. Redaktoroj estas tre diversaj; kiu 
decidas pri kio... kiu faras kion... Se redaktoro estas diktatoro, kiu 
konsultas neniun, la afero ne glatas por la asocio... La revuo IPR estas la 
organo, la voĉo de la Ligo, do la enhavo estas grava aspekto, kiu ĉefe kuŝu 
en la manoj de la prezidanto. Pro tio, ke Juna Amiko ne estas la organo de 



la aŭtoro.... tie vi devas 

la Ligo, mia kunlaboro kun Stano havas alian guston. Por revuo de 
instruista Ligo la kvalito de IPR enorme gravas. Niaj legantoj poluras siajn 
lingvokapablojn legante IPR-n. Jozefo havas atentemajn okulojn al lingvaj 
kaj grafikaj aspektoj. Poste sekvas tii korektantoj cele al aperigo de 
perfektaj tekstoj. Elkora danko iru al ili: Luigia OBERRAUCH MADELLA, 
Luiza CAROL kaj Rob MOERBEEK. Ĉu ni sukcesas eldoni seneraran 
revuon? Mi tre esperas. 

Do Jozefo! Koran dankon pro via valora laboro! Jam de 20 jaroj vi zorgas 
pri nia revuo!! Gratulojn!! Mi esperas, ke la Ligo povos ankoraŭ longe tiom 
fidele kaj efike kunlabori kun vi kaj mi esperas, ke iam ie ni renkontiĝos!!! 


Malfermaj leteroj por la redaktoro 

Kcira Jozefo, 

En la nomo de ĉiuj Esperanto-instruistoj, abonantoj kaj legantoj de IPR, kaj 
membroj de edukado.net mi kore salutas vin okaze de la 20-a jardatreveno 
de tio, ke vi estas nia redaktoro. Ni kore dankas vin pro la farita laboro, per 
kiu vi disponigas al ni valorajn materialojn. Ni tre aprecas, ke dum tiu 
periodo la revuo ĉiam seninterrompe kaj akurate aperis. 

Kaj jen miaj privataj pensoj, kara Jozefo: 

Mi kiel via instruistino en la E-fako en Szombathely (1991-1994, vd. la 
sek\’apaĝan foton ) tre fieras pri vi kaj via laboro. Kiam antaŭ 20 jaroj 
necesis, ke iu pluportu la torĉon kaj IPR ne perdiĝu, mi proponis vin kiel 
redaktoron, konante viajn kvalitojn. Mi ne eraris. La iama diligenta 
studento, kiu ĉiam strebis je precizeco, akurateco kaj bona laboro, same 
agis ankaŭ kiel redaktoro de IPR. Kvankam mi en la unuaj 10 jaroj kiel vic- 
redaktoro staris apud vi, la plimulton de la taskoj ĉiam vi faris. Viaj 
praktika laboro kaj spertoj, kiel tiuj de instruisto de E-o en elementa 
lernejo, tiuj de organizanto de deklamkonkursoj kaj internaciaj klasinter- 
ŝanĝoj, kursoj kaj aliaj programoj donis al vi vastajn okulojn por rimarki 
kaj apreci la multflankan laboron de niaj kolegoj dise en la mondo. Tial ni 
havas en IPR teoriajn artikolojn, raportojn pri eventoj kaj priorganizajn 
materialojn en bona proporcio. Vi estas unu el inter ni. 

Mia persona deziro por la bono de la komunumo estas, ke vi restu ankoraŭ 
longe la redaktoro, scivolu elprovi novajn vojojn kaj formojn kaj kuraĝu 

intertrakti kun la kolegoj laŭ iliaj meritoj kaj malfortoj, por povi atingi la 
komunan celon. 



Parto de la studentoj de la E-Fako en Szombathely kun la ricevitaj mezgradaj 
ILEI/UEA-diplomoj en 1991 (de maldekstre): Ildiko Renge, Istvanne Magyar, 
Janos Kirsch, Tibor Budai, Katalin Kovdts, Csaba Nemeth, JozsefNemeth, Attildne 
Kovdcs, Judit Nehez. 

Nun mi kaptas la okazon publike anonci, ke agnoskante vian 20-jaran 
laboron por IPR mi la 15-an de Decembro 2014 enirigas vin en la 
Panteonon de edukado.net, por ke vi estu inter la meritplenaj E-instruistoj, 
pri kiuj ni fieras kaj memoru ĉiam. Bonvenon. 

Amike, viaj eksa intruisto kaj kunlaboranto ĉe IPR, sed eterna amikino, 

Katalin KOVATS 


40 jaroj de ILEI-HU, hungara sekcio de ILEI 

Komencoj: La unuan mencion de nia sekcio mi trovis en IPR 1974/1. Tiam 
la sekcion gvidis Marta CSER. En 1978 la gvidado transiris al la eminenta 
kolegino Zsuzsa BARCSAY, kiu estris la sekcion ĝis 1984. Laŭ la numero 
IPR 1985/1, komence de 1985 ni ne havis sekcion (almenaŭ sekciestron 
ne). Sed jam en IPR 85/2 ni reaperas: la torĉon prenis tria eminentulo, 
Marta KOVACS. 

IPR kaj ILEI-HU: Dum la lastaj 30 jaroj ILEI, kaj ene de ĝi IPR, forte 
ligiĝas al la hungara sekcio kaj hungaraj esperantistoj. En 1985 ILEI ek- 
havis tute novan estraron, la prezidanto iĝis hungaro, Istvan SZERDAHELYI, 
la fondinto kaj gvidanto de la E-fako de ELTE ( Edtvds Lorand Tudomany- 
egyetem) en Budapest. Ekde la numero IPR 1986/1 la revuon redaktas 
hungaroj. La unua en la vico estis Istvan SZERDAHELYI. Dum tri sinsekvaj 
jaroj ILEI perdis tri gravajn kolegojn: en 1985 forpasis nia sekretario Mario 
DAZZINI, en 1986 la pli frua prezidanto Helmut SONNABEND kaj en 
aŭgusto 1987 forlasis nin ankaŭ Istvan S Z ERDAHEI,YT. Sed la redaktadon li 
transdonis al sia disĉiplo Istvan ERTL jam komence de 1987. Laŭ la numero 
IPR 90/2 aperas alia hungara ILEI-ano en la redakta teamo (kiel teknika 
redaktisto): Stefan MacGill, tiama vicprezidanto de ILEI. Ekde la n-ro 
91/2 aperas plia hungaro ĉe IPR: Marta KOVACS, kiel dua teknika 
redaktisto. La unua prezida periodo de Stefan MACGlLL estis en la jaroj 
1991-1993. Ekde la numero IPR 92/1 Marta KOVACS estas jam redaktoro, 
ŝian laboron helpas Stefan MACGlLL kiel vicred. (Istvan ERTL tiam iĝis 
redaktoro de Esperanto). Marta KovAcs redaktis 11 numerojn, sed fine de 
1994 pro personaj kialoj ŝi devis rezigni. IPR 94/4 pretiĝis fare de Stefan 
MACGlLL. Aŭtune de 1994 ILEI-HU havis kunvenon kaj la ĉeestantaj 
funkciuloj transdonis la redaktajn taskojn al kvina hungara redaktoro Jozefo 
NEMETH. Tio estis antaŭ 20 jaroj. 
sesa hungara redakciano Katalin 
KovAts, kiel vicredaktoro. Sed 
dum tiuj 20 jaroj ankaŭ aliaj 
hungaroj helpis min, i.a.: Ervin 
Fenyvesi, Monika MolnAr, 

Geza KURUCZ, Johano KlRSCH, 

Blazio VAHA. Ekde 2004 ni 
havas redaktan komitaton kaj 
titolpaĝe ni listigas ĉiujn kun- 
laborantojn de la aktuala numero. 

[Marta KOVACS salutas min en la nomo de ILEI-HU okaze de la jubileo. 

En mia maldekstra mano estas la salutkarto videbla titolpaĝe.] 

Revenante al ILEI-HU mem: Post iom pli ol 15 jaroj da ekzisto fondiĝis la 
jure registrata asocio Eszperantista Pedagogusok Magvatr)rszagi Egvesŭle- 
te (EPME , Asocio de Esperantistaj Pedagogoj en Hungario) antaŭ 25 jaroj 


Mian laboron 11 jarojn longe helpis la 

en 1990 (la ŝtata agnosko datiĝas en februaro 1991), la estraron gvidis 
Marta KOVACS. En 1990 ni estis unu jaron post la reĝimŝanĝo, Esperanto 
prosperis en la lemejoj. Anstataŭ la rusa, kaj manke de instruistoj pri la 
germana kaj angla, plurcent bazlernejanoj elektis Esperanton kiel la unuan 
(kaj solan!) fremdlingvon. Nur en mia urbeto Papa (kun 30 000 loĝantoj) 
en du lemejoj komencis lemi ĝin 120 infanoj (en la 4-a klaso). En mia 
lernejo estis 70 gelernantoj en tri klasoj. Ili lernis la lingvon 5 jarojn longe. 
Post la fmo de la studado 9 lemantoj trapasis mezgradan ŝtatan lingvo- 
ekzamenon. Dum la 10 jaroj de la E-instruado en nia lemejo en la 4 diver- 
saj landaj konkursoj ni akiris 17 unuajn lokojn. (Pri du konkursoj el inter 
tiuj 4 vi povas legi du artikolojn 1 de Geza KURUCZ en IPR). 



Partoprenantoj de la Pedagogia Tago de ILEl-HU (25 Oktobro 2014, Budapest) 


1 Geza Kurucz: Konkursoj, kiujn aprobis la praktiko. IPR 1995/1 p. 16-18.; 1995/2 p. 30-32. 

En la lernojaro 1991/92 en Hungario Esperanton lernis 740 bazlernejanoj, 
680 mezlernejanoj kaj 170 studentoj en altlernejoj kaj universitatoj. Sed 5 
jarojn poste la cirkonstancoj ĉiam pli kaj pli malboniĝis kaj nuntempe la 
enlemeja E-instmado preskaŭ ne ekzistas en Hungario. Ni nepre menciu, ke 
ĉiujare plurmil plenkreskuloj trapasas mezgradan ekzamenon pri E-o, ĉar 
laŭ hungaraj leĝoj sen lingvokono oni ne rajtas ricevi universitatan 
diplomon. E-o estas la tria plej granda lingvo post la angla kaj germana el 
tiu vidpunkto. Sed el tiuj plurmil preskaŭ neniu eniras la movadon. (Ili 
donos almenaŭ laboron al multaj hungaraj E-instruantoj, sed granda parto 
de tiuj kolegoj ne membriĝas en ILEI-HU.) 

5 jarojn post la fondiĝo ankaŭ ILEI-HU travivis krizon. La asocio havis 
ŝuldojn, administrajn kaj fmancajn problemojn. En 1995 la sekciestro, pro 
personaj malfacilaĵoj volis ĉesigi la laboron, sed ni ne sukcesis ti'ovi novan 
sekciestron, do, provizore ŝi restis unu jaron pli. En 1996 la asocion 
minacis malfondiĝo. Por savi la situacion unu jaron post la transpreno de la 
redakta laboro mi transprenis ankaŭ la gvidadon de la asocio. Post persista 
- komence senespera - laboro mi sukcesis atingi, ke oni nuligis niajn 
ŝuldojn, kaj anstataŭ pagi monpunon, ni eĉ rericevis monon. La financa 
stato de nia asocio ekde tiam estas stabila. 

Pri la membraro: en 1996 mi heredis la dokumentojn de nia sekcio, 
precipe tiujn, kiuj naskiĝis post la oficiala fondiĝo en 1990, mi fosis 
profunde, ne senrezulte kaj trovis indikojn pri parto de la komencaj jaroj. 
En la n-ro 1991/2 mi trovis artikolorr de Bertil ANDREASSON pri la jaroj 
1984-1990 (interkrampe la membronombroj). 1984 (3), 1985 (10), 1986 
(47), 1987 (31), 1988 (42), 1989 (40), 1990 (53). 

Notoj: 1) Rigardante la ciferojn oni povas supozi, ke en la komencaj 10 
jaroj de nia ekzisto la membronombro estis sub 10 3 . 2) En la sama numero 
nia sekciestrino Marta KOVACS aperigis detalan analizon 4 pri tiuj 11 
sekcioj, kiuj resendis la jaran demandilon. Interese, ke en ŝia analizo ILEl- 
HU havas 57 membrojn, kaj ne 53 kiel ĉe Andreasson. La malsamaj ciferoj 
tie kaj en mia suba analizo povas veni el la faktoj, ke kelkaj kolegoj 
membriĝis en la hungara sekcio, sed ne en ILEI mem, krome, kelkaj abonis 


2 Bertil Andreasson: Evoluo de la membraro de ILEI. IPR 1991/2 p. 38-39. 

3 

La varbadon de hungaroj malfaciligis ankaŭ la problemoj pri la transpago de kotizoj. Laŭ: 
Marta Kovacs: La lastaj dekjaroj de ILEI. IPR 1987/ p. 2-8. 

4 Marta Kovacs: Pri la sekcioj de ILEI en 1990. IPR 1991/2 p. 22-24. 

IPR-n, sed ne membriĝis en la asocio. Laŭ nia statuto, plenrajta membro 
devas esti a nk aŭ membro de ILEI, tiel instigante la kolegojn aparteni al 
ILEI. Tiujn, kiuj ne membriĝas en ILEI, ni nomas „apogantaj membroj” kaj 
ili ne havas voĉdonrajton en niaj jarkunvenoj. 

Traserĉadi la asocian arkivon ne estis facila afero, sed mi faris tion nun por 
vi, kaj trovis la jenajn indikojn 5 pri nia membraro en la pasintaj 30 jaroj: 
1985 (11), 1986 (47), 1987 (38), 1988 (56), 1989 (46), 1990 (63), 1991 

(53), 1992 (60), 1993 (68), 1994 (45), 1995 (45), 1996 (35), 1997 (42), 

1998 (43), 1999 (45), 2000 (39), 2001 (49), 2002 (45), 2003 (38), 2004 

(39), 2005 (41), 2006 (46), 2007 (55), 2008 (57), 2009 (58), 2010 (61), 

2011 (57), 2012 (56), 2013 (56), 2014 (46). 



Do, la suma membronombro de ILEI-HU en la lastaj 30 jaroj averaĝe estas 
48 (kune kun la nur-enlandaj membroj). (Vidu la grafikaĵonl) La statistiko 


1 Post tiom da jaroj ne ĉiam estas facile kompreni la diversajn listojn kaj dokumentojn. Miaj 
ciferoj pri la membronombro, konceme la komencan periodon, kiam la sekcion gvidis ne mi, 
povas enhavi eraretojn. 

enhavas ankaŭ la nur-enlandajn membrojn de EPME! E kz. en 2013 el la 56 
membroj nur 51 membriĝis ankaŭ en ILEl. 

Pluraj iamaj eminentuloj jam forpasis, i.a. Zsuzsa BARCSAY (2000), Zsuzsa 
CSISZAR (2002), Tibor PAPP (2003), Gabriella OSZ (2003), Balazs SZEMOK 
(2005), Tivadar KERESZTHEGYI (2006), Janos SARKOZI (2007), Johano 
KlRSCH (2012), Peter Andras RADOS (2012), Erno KĜNCZOL (2014). 

Vivante eksterlande kelkaj iamaj membroj fortigas aliajn sekciojn de ILEl: 
ekz. Ilona KoUTNY en Pollando kaj Zsofia KORODY en Germanio. Aliaj 
eminentaj „elmigrintoj” restis fidelaj al ILEI-HU: vd. Monika MOLNAR en 
Svislando kaj Katalin KOVATS en Nederlando. 

Pri la agado de nia sekcio: la 45 jarkolektoj de IPR inter 1970 kaj 2014 
abunde raportas pri la sekcia agado, kaj eĉ pli abunde pri la persona, ekster- 
sekcia agado de niaj membroj. Estus vana kaj superflua peno nun kolekti 
ilin, sed se vi tamen interesiĝas pri la temo, komencu la serĉadon per la 
trastudo de la ekzistantaj indeksoj de IPR 6 . La plej grava kaj ofte preskaŭ la 
sola komuna aranĝo estas la landa pedagogia tago. En la jaro, kiam nian 
asocion oni jure registris, oni jam organizis la 6-an pedagogian tagon, kun 
48 partoprenantoj. La komencajn 6 pedagogiajn tagojn organizis Hungara 
E-Asocio (HEA), sed ekde la jaro 1992 ILEI-HU transprenis la organizan 
taskon. Tiuj aranĝoj (fakte konferencoj, seminarioj) ofte estis dutagaj. En 
2004 ni interkonsentis, ke ili okazu dufoje jare. En 2008 ni jam organizis la 
24-an pedagogian tagon. (Poste ni ne plu numeris la tagojn.) 

Konkursante por subvencio 7 en 2006 ni gajnis monon kaj eldonis libron 
kun la titolo Magyar Eszperanto Tanitdk Arckepcsarnoka (Portretaro de 
Hungaraj E-Instruantoj), kiu helpas la kontaktojn kaj informadon ene de la 
asocio. En la libro oni povas trovi ekz. la sekvajn indikojn: naskiĝdato, loĝ- 
adreso, telefono, retadreso, hejmpaĝo, profcsiotj), parolataj lingvoj, E-ekza- 
menoj, membreco en E-organizaĵoj, E-movada agado, E-instrua agado, 
proponoj por evoluigi la E-instruadon. Uzante la ricevitajn subvenciojn ni 
aĉetis ankaŭ teknikajn ilojn. Alia entrepreno de la sekcio estis la eldono de 


6 Kovacs Marta: Indekso por la jarkolektoj de IPR 1980-1990. IPR 1991/1 p. 10-17; 
Jozsef Nemeth: Indeksoj por la jarkolektoj de IPR 1991-95. IPR 1996/1 p. 10-16; 
JozsefNemeth: Indeksoj porlajarkolektoj de IPR 1996-2000. IPR2001/1 p. 22-31; 
Jozsef Nemeth: Indeksoj por la jarkolektoj de IPR 2001-2005. IPR 2006/1 p. 27-36. 
Ce Nemzeti Civil Alapprogram (nacia civila fondaĵo) 

disko „Esperantologiaj fragmentoj” memore al Istvan SZERDAHELYI kaj 
Zsuzsa BARCSAY. Temas pri enkomputiligo de sonregistraĵoj de Zsuzsa 
Barcsay, kiujn ŝi faris en la jaroj 1972/1974 kiel studento de Istvan 
Szerdahelyi. La sonmaterialo aperis sur diskoj kaj ĝi estas aŭskultebla 
ankaŭ rete 8 en la hejmpaĝo de ILEI-EIU. La materialon kompilis Marta 
KOVACS, la enkomputiligon kaj produktadon entreprenis Jozsef NEMETH. 

La lasta jarkunveno de ILEI-HU okazis la 25-an de oktobro 2014. Ni 
akceptis la raporton pri la pasintaj 3 jaroj kaj elektis novan estraron por la 
sekvaj 3 jaroj: Attilane KOVACS, Jozsef NEMETH (sekciestro), Palma 
Salomonne Csiszar kaj Eniko Sereghyne 
ZENGO. Samtempe okazis Pedagogia Tago kun 
35 partoprenantoj. A1 la programo kontribuis: 

Ivan BUJDOSO, Eniko SEREGHYNE ZengĜ, 

Katalin KOVATS, Blazio VAHA, Palma 
CSISZAR SALOMONNE kaj Laszlo SZILVASI. 

Kadre de la evento ni transdonis la diplomon 
de UEA al Eva FARKAS-TATAR [ iy/ la foton\, 
kiu jam ekde 50 jaroj estas membro de UEA. 

Krome la partoprenantoj salutis la sekciestron 
pro lia 20-jara jubileo kiel redaktoro de IPR. 

JozsefNEMETH, Hungario 



Esperanto -sumoo por nia glora estonteco 

(Mallonga versio. Kompleta versio legeblas sur la retejo www.ilei.info) 

Kio estas sumool 

Sumoo estas japana tradicia lukto. La suba ukijo (lignopresaĵo) estis farita 
antaŭ 200 jaroj, sed ankoraŭ nun luktistoj luktas same kiel en ĝi. Luktisto 
venkas, kiam li faligas la konkuranton teren aŭ puŝas lin ekster la ringon. 
Ciun jaron okazas 6 konkursoj en neparaj monatoj: januaro, marto, majo, 
julio, septembro, kaj novembro. Unu konkurso daŭras 15 tagojn. 

Lanĉo de Esperanto-sn/noo 

En la Esperanto -sumoo mi decidis jenajn regulojn: 

s http://www.ilei.info/hungario/sonmaterialoj.php. 

1. Celo: Kutimigi esperantistojn legi libron kun ĝojo. 

2. Reguloj 

1) Laŭ sia kapablo partoprenontoj elektas libron, kiun ili legos dum tiu 
konkurso, kaj decidos, kiom da paĝoj ili legos por unu tago. 

2) Se ili sukcesas legi pli ol promesitajn paĝojn ĝis la noktomezo de tiu ta- 
go, ili akiros unu venkon, se ne, unu malvenkon. Tiamaniere ili luktas kun 
la libro dum 15 tagoj. lli luktas ne kontraŭ aliaj luktistoj, sed kontraŭ si. 

3) Venkon aŭ malvenkon la partoprenantoj mem juĝas. 



Mi prove komencis E-sumoo-n en septembro 2009 inter japanaj e-istoj. 19 
e-istoj partoprenis en ĝi. Mi havis la kredon, ke tiu sumoo estas inda kaj 
disvastigenda en la tuta mondo, do mi sendis la informon pri la sumoo al la 
tuta mondo, kaj en marto 2010 partoprenis 33 homoj el 9 landoj. 

Progreso de la Esperanto-M/moo 

Dum la unuaj du jaroj la nombro de la partoprenantoj ne kreskis multe, sed 
en 2012 la nombro komencis kreski kaj ĝi atingis la pintan nombron 190 en 
januaro 2014. Niaretejo: http://www.esperanto-sumoo.strefa.pl/index.html 

Kiel dediĉas sin la Esperanto-s«/woo al la Esperanto-movado? 

1) Ĝi donas okazon al ĉiuj esperantistoj egale ĝui E-librojn 

Iu E-organizo en Japanio rekomendas, ke ĉiuj membroj legu 1000 paĝojn 
jare, sed tia rekomendo tute ne estas plenumebla por komencantoj. Tamen 

tiu ĉi E-sumoo donas al ĉiuj esperantistoj egalan eblecon ĝui E-librojn, ĉar 
ĉiuj rajtas decidi sian celon laŭ sia volo, ekzemple laŭ sia E-kapablo kaj laŭ 
siaj vivkondiĉoj. 

Veteranoj promesu legi 20 paĝojn de malfacila libro kaj komencantoj 
promesu legi 1 paĝon de infanlibro, kaj ili, veteranoj kaj komencantoj, 
povas ludi aŭ lukti sur la sama bazo, nome kiam ili plenumos sian 
promeson, ili gajnas unu venkon, nur unu venkon por ĉiuj. Tiu egaleco 
estas tre grava. 

2) La E-sumoo naskas solidaran senton inter la partoprenantoj 

Mi dissendas liston de la partoprenantoj kun la informo de la libroj, kiujn ili 
legos. Ili sentas, ke ili legas librojn kun pli ol cent homoj en la tuta mondo 
kaj klopodas plenumi sian promeson. Certe tiu „grupa” legado donas al ili 
solidaran senton. Mi supozas, ke tia „grupa” legado en la tuta mondo 
neniam okazis en la monda historio. 

3) La E -sumoo multe kontribuas al la libro-kulturo 

Kiam la nombro de la partoprenantoj estas 100, la averaĝa sumo de legitaj 
paĝoj dum 15 tagoj estas 7500. Nun averaĝe la nombro de la partoprenantoj 
estas 150, do la sumo estas 11250 paĝoj. Se unu libro averaĝe havas 200 
paĝojn, dum unu sumoo-periodo oni legas 56,25 librojn. Gis nun la entuta 
nombro de la partoprenantoj estis 2726, do la legitaj paĝoj estis 204 450, 
sekve legitaj libroj estis 1022. Ĉu tiu nombro ne montris grandan kontri- 
buon al la libro-kulturo de Esperanto? 

Kaj kiam mi vidis la liston de la legitaj libroj, mi miras pro la abundeco de 
la Esperanto-literaturo. Preskaŭ ĉiuj legas malsamajn librojn! 


Jen komentoj de partoprenantoj 

Pollando: Mi estas feliĉa, ke mi partoprenas en la Esperanto-sumoo. Dank' 
al ĝi mi komencis legi librojn, kiuj longe kuŝis sur mia breto. Mi tre dankas 
pro la diplomoj, kiujn mi ricevis. Partoprenado en la sumoo estas por mi 
granda plezuro, tial mi volas denove esti luktistino en venontaj sumooj. 

Japanio: Sumoo estas cidmirinda, valorci movcido por Esperantujo. De la 
rezultaro mi ekspluatas la librojn, kiujn cilicij partoprencmtoj legis, ĉar mi 
deziras trovi interesajn librojn por la venonta sumoo. 

4) La E -sumoo multe kontribuas al plialtigo de la E-kapablo de e-istoj 

Certe la kapablo de la partoprenantoj altiĝas. Jen kvar partoprenantoj 
atestas mian supozon: 

Pollando: Mi trovis, ke la E-sumoo estas tre bona, ĉar dum la sumoo- 
legado mi devis esti pli diligenta kaj mi legis tiom da libroj, kiom mi ne 
legis antaŭe. Mi rimarkis, ke mia vortprovizo post ĉiu lukto estas pli riĉa ol 
antaŭe. La legado estas bona ekzercado porplibonigo de miaj lingvoscioj. 

Nederlando: La konkurso estis ekstra instigo por mi ĉiutage legi kelkajn 
paĝojn en Esperanto-libro de mia elekto. Kcij atendcis tiom dci aliaj 
verkoj.... Mi spertis, ke ĝi kontribuas alpliprofunda scio de la lingvo E-o, 
certe kiam oni legas literaturon, en kiu estas uzataj maloftaj vortoj kcij 
esprimoj. Oni legante ekzercas. Tamen mi foje intencas ankaŭ laŭtelegi, 
por akiri pli fluan elbuŝigon de komplikaj vortoj... 

DR Kongo: Jen mi finis mian libron. Antaŭe mi ne povis paroli en 
Espercmto, sed dcmk' al sumoo, kun helpo de nia gvidcintino, mi nun 
kapablas paroli Espercinte. 

Francio: Mi dezircis klcirigi, kiel mi legis dum tiu ĉi sumoo. Mi sekvis tian 
metodon: unue, kiam mi ne komprenis vorton, mi notis ĝin por, poste, serĉi 
la difinon; due, mi notis bele verkitajn frazojn, esprimojn aŭ tekstpartojn; 
trie, mi notis ne komprenitajn vortojn aŭ esprimojn, kiujn mi ne trovis en la 
vortaro. Rilcite al la du lastaj punktoj, mi deziras partoprenigi e-istcijn 
geamikojn, ekz. dum la kurso de Espercmto en nia klubo. 

5) Partoprenantoj progresas ne nur en E-o sed ankaŭ en la ĉiutaga vivo 

Por venki 15 tagojn ni devas estis atentemaj. En nia ĉiutaga vivo atendas 
nin neantaŭvidataj malamikoj, kiuj malhelpas nin legi. Ni devas plani bone 
por disponi tempon por la legado. Ni devas vivi celkonscie. Ci-sube du 
vjetnamoj skribas pri tiu afero: 

Mi tre kontentas pri la sumoo. Partopreninte ĝin, mi vidcis, ke mici E-o 
verŝajne pliboniĝis, kaj mi tre ĝojas pro tio. Komence de la sumoo, mi 
pensis, ke „ĉiutage mi klopodos plenumi mian planon kaj estos sufiĉe legi 
tiom dapaĝoj, kiom mipromesis”. Sedposte, mi legispli multe dapaĝoj ol 
mi promesis, ĉar mi sentas, ke legi libron estas tre utile por plibonigi 
lingvokapablon, kaj la enhcivo de la libro interesis min. Mi pensas, ke 
homoj agu ne per promeso kun aliaj aŭ reguloj, sed nur amegu la aferon, 

tio sufiĉas. Por mi, venko en la sumoo estas ankaŭ venko kontraŭ mia pigro 
(mi estas pigrulino). La sumoo jam finiĝis, sed mi klopodos daŭre legi 
libron ĉiutage kaj faros ĝin kiel mian kutimon kaj ŝaton. 

La plej danĝera kontraŭulo estas mi mem. Mi devas lukti kontraŭ mia 
mallaboremo, kontraŭ dormemo, malkoncentriĝo, kaj aranĝi mian tempon. 
Legi ne nur post laboro, tiam oni estas tro laca, sed legi inter du laboroj, 
por ŝanĝi la okupadon. 

Fine 

Jam pasis 5 jaroj post kiam mi komencis la Hspcranto-.swmoo-n. Mi nun 
legas la 49an libron el la 51 volumoj de Plena Verkaro de Zamenliof Se mi 
ne komencus la sumoo-n, mi neniam povus legi tiom da volumoj. Mi estas 
certa, ke en 2015 mi finlegos la PVZ-on. Eble mi estos inter kelkaj homoj, 
kiuj tralegis la serion! Se mi povos eniri en la paradizon, certe d-ro 
Zamenhof kaj s-ro ITOO Kanzi atendos min kaj aplaŭdos min. Mi atendas 
tiun feliĉan tempon. Vere mirinda estas la E -sumool 
Kaj same multaj partoprenantoj de la sumoo sentas, 
legante dikajn librojn aŭ multajn librojn dormantajn 
en ilia libroŝranko. Laste mi aldonos mian revon pri la 
sumoo. Mi volas havi minimume 500 parto- 
prenantojn. Tamen administri tiom da homoj estos 
malfacile por unu homo, do mi esperas, ke en multaj 
landoj oni organizos sian sumoo-n. Se ni sukcesos 
havi 500 aŭ 1000 partoprenantojn, la Esperanto- 
movado draste ŝanĝiĝos kaj ni povos antaŭvidi gloran 
venkon en nia estonteco. Mi atendas vian kunlaboron por tiu venko. 

HORl Jasuo 



Falsaj amikoj en la hispana 

Gardu vin antaŭ duonamikoj! (2-a parto) 


46. kion tio implikas? 

47. tio incitas la apetiton 

48. atentu: inklinu vin 


implicai- impliki; implici 
inciti= kolerigi; incitar= eksciti, inciti 
inklini estas netransitiva; inclinarse= 
kliniĝi 

49. mi interesas min por libroj 

50. troa intereso 

51. ĉu vi vidas la irison? 

52. mi ĝuas juron de unu jaro 

53. oni lanĉas balojn 

54. li perdis la konsciencon 

55. kondutu vin dece 

56. lia konferenco estis korta 

57. sed plena je konceptoj 

58. kilo da pomoj 

59. liter-portistoj 

60. majstro aŭ profesoro 

61. magistrato kun maroto 

62. kio motivis la akcidenton? 

63. Bv provi vian tezon! 

64. Ne tentu! 

65. kulpi je robo 

66. Mi sentis ke vi pravas 

67. servi la societon 

68. Morgaŭ estos brila tempo 

69. Troa volurno por mia valizo 

70. spirita alimento 


mi interesiĝas pri libroj/min interesas libroj 

intereso: intereso, interezo, procentaĵo, 

rentumo 

iris= ĉielarko 

juro= proprieto, pensio 

lanzar=ĵeti, pafr; balo= kuglo 

(al la diablo?): conciencia= konscienco; 

konscio 

konduti estas netransitiva; konducirse= (sin 
gvidi) konduti 

conferencia= konferenco/prelego; corto= 
mallonga 

concepto: koncepto, opinio, spritaĵo 

kilo= kilogramo; quilla= kilo 

ŝajne leter-portisto, sed litera= port-lito 

maestro= ĉefo/instruisto; profesor= 

profesoro/docento/instruisto 

juĝisto kun virvirino (vireska virino) 

motivar: motivi, klarigi; kaŭzi 

provar= provi, pruvi 

tentar= tuŝi, tenti 

ŝtelo 

sentir- senti, pensi, opinii 

sociedad= socio, societo 
tiempo= tempo; vetero 
volumen= volumo (de libro), 
volumeno 

alimento= nutro, alimento. 


Kaj eblas aldoni amason da aliaj ekzemploj. 

Korektoj de hispanlingvano al la 1-a parto (vd ipr 2014/3 p. 20 ) 

Dank' al la atento de nia amiko Carlos Hernandez eblas postkorekti la 

'falsajn amikojn', kiuj povas embarasi hispanlingvanojn aŭ lernantojn de la 

hispana. 

6. Asistir estas la ĝusta formo de la verbo kun pluraj signifoj: asisti kaj 
ĉeesti. 

7. Atender kutime signifas 'flegi, zorgi'. Tamen ankaŭ 'atenti' laŭ la vortaro 
de F. de Diego. (FD) 

10. La formo de la (fajngrajna) fajlilo estas 'bastarda' (FD); la ĝenerala 
vorto estas 'lima'. 

12. 'Bordo' normale estas samsignifa, sed 'borda' estas sinonimo de 'cabana' 
(FD) 

15. Evidente 'censurar' estas kaj 'criticar' kaj 'reprochar'. (FD) 

16. Ci tie mi konfuzis la vortojn: demandar (jur.: plendi, FD) kaj preguntar 
(demandi) 

17. Eĉ pli erariga estas kien/quien (=kiu). Multaj latinidanoj tamen misuzas 
'derivi' anstataŭ 'deveni'. 

22. Pruviĝas, ke 'jaro' en la senco 'rufulo' ne estas kutima vorto por 
ĉevalido/ ĉevalaĉo. 

37. Gesto en la senco 'faro/ĝesto' tamen ne estas rekomendinda. 

45. Nek ignori en la senco 'ne scii'. 

Kun pcirdonpeto, 
Rob MOERBEEK 


Plia instruado en Orienta Timoro 


Dum la pasinta nordhemisfera somero mi troviĝis ses 
semajnojn en la suda hemisfero, el kiuj kvin semaj- 
nojn kaj unu tagon en Orienta Timoro. (Ankaŭ en 
2013 mi estis tie - vidu IPR 2013 3 kaj 4). Krom 
vizitoj al diversaj instancoj, gazetoficejoj, bibliotekoj 
kaj gravuloj mi ankaŭ instruis. Car aliloke jam aperas 
pli ĝeneralaj raportoj, mi raportos ĉi tie pli detale pri 
la instruado. En la unuaj semajnoj de mia restado mi 
sekvis ĉiu-matene kurson de la tetuna lingvo (ne 
semajnfine, entute ok fojojn). Mia kono de la tetuna 

multe helpis al mi dum miaj lecionoj, ĉar ne ĉiuj ankoraŭ flue parolis la 
indonezian, kiun mi uzis por instrui. Ne taŭgis instrui per la portugala aŭ 
angla, kiun ili plej ofte parolis eĉ malpli ol la indonezian, sed foje mi ankaŭ 
bezonis tiujn lingvojn por traduki ion. Kvankam ili ne bone parolas la 
portugalan, pluraj portugalaj vortoj eniris la tetunan kaj foje mi povis 
klarigi ion per la portugala traduko. Sed la lemado de la tetuna ankaŭ helpis 
por korekti la gramatikon, kiun Teofilo, orienttimorano, kiu mem eklernis 
Esperanton, tradukis kaj kiun mi disdonis al miaj lemantoj. Temas laŭ mia 
scio pri la unua kursmaterialo publikigita en la tetuna. Kompreneble tiu 
lingvokono ankaŭ helpis por supraĵe kontroli tradukojn de artikoloj, kiujn 
mi verkis, aŭ de artikoloj, kiuj aperis pri mi en la gazetaro, aŭ por skribi kaj 
kompreni simplajn mesaĝojn en la tetuna en la Facebook -paĝo por Orienta 
Timoro. 

La tagon post mia alveno mi vizitis la nacian radion, kie mi instruis ankaŭ 
pasintjare. Kvankam mi jam monatojn antaŭe provis fiksi la lecionhorojn 
por la radio, kaj malgraŭ tio, ke mi preferis instmi dum la laborsemajno, 
por povi iri al aliaj regionoj de la lando dum la semajnfino, nur ĉe mia 
vizito ni povis interkonsenti pri tio, ke mi instruos en sabato kaj dimanĉo... 
Bone, ke mi ne fiksis rendevuojn en aŭ vojaĝojn al tiuj aliaj regionoj! 
Entute mi instmis tie ses fojojn po du aŭ tri horojn. Partoprenis entute 24 
homoj, kiuj ofte venis nur unu fojon. La kondiĉoj estis relative bonaj: 
granda tablo kaj bonaj seĝoj, blanka tabulo, printilo, interreto, sed ne estis 
projekciilo. Mi do uzis mian komputilon por montri prezentaĵojn aŭ 
filmojn, sed plej ofte uzis la blankan tabulon, sur kiu mi skribis, kaj kiam la 
lernantoj estis malmultaj kaj jam iom progresintaj, printaĵojn el lemolibroj 
por fari ekzercojn. 

Nova instruejo por mi estis la lingva trejnadejo kaj studentejo Lorico 
Training Centre. La direktoro, Ozorio Leque, laboras kiel politika 
konsilisto ĉe la Statsekretariejo pri Junularo kaj Sporto, kiu subvencias la 
trejnadejon. La kabinetĉefo de tiu ŝtatsekretariejo rekomendis al mi instmi 
tie. Dekoj da studentoj loĝas en tiu ĉi centro, interalie parto de miaj 
lernantoj. Mi gvidis unu enkondukan lecionon, parte en la angla, kun 
traduko de Ozorio al la tetuna lingvo, kaj parte en la indonezia al 
minimume 43 homoj (mi ne certas, ĉu ĉiuj skribis sian nomon sur la listo). 
Pro tio, ke ili estis multaj, ni decidis havi du grupojn. Sed ĉe la 4-a leciono 
por gmpo B evidentiĝis, kiel ni jam komencis suspekti antaŭe, ke tiu 
sistemo tute ne funkcias: venis ade malpli da homoj, sed tiuj venis ja ĉiu- 

foje... do de tiam mi ne plu ripetis la lecionon. Post la enkonduko mi gvidis 
ok lecionojn de po du horoj. Kvankam la salono havis blankan tabulon, 
projekciilon kaj grandan ekranon, la kondiĉoj en la klaso malfaciligis la 
instruadon: ĝi ne havis vitron en la fenestroj, kaj la du grandaj pordoj restis 
konstante malfermitaj. De ambaŭ flankoj daŭre venis bruoj de ludantaj 
infanoj kaj junuloj. Ne estis tabloj aŭ tabletoj por la lernantoj, kaj ili sidis 
sur plastaj seĝoj. Ofte ili uzis plian seĝon kiel tablon. En mia ege plena kaj 
streĉa lasta tuta tago mi ja planis ankoraŭ gvidi lastan lecionon, sed la 
Ministerio pri Edukado decidis alie: mia kontaktpersono diris, ke fine mi 
povos iri por renkonti la ministron, sed tio tamen ne veris. Mi jam sciigis 
per Facebook -mesaĝo kaj telefonvoko al diversaj homoj ke mi alvenos 
malfrue, sed fine mi alvenis malfruege: nur duona horo restis. Sed tiu 
tempo estis uzata por klarigi al la du ne-estraranaj ĉeestantoj pri la fondo de 
la klubo, donaci ankaŭ al ili Poŝamiko [vd la foton sube], kaj respondi 
kelkajn demandojn de ili. Ili bedaŭris, ke mi devas jam foriri, ĉar ili dubas, 
ĉu ili povos lemi sen instruisto. 



Ĉe la Forumo de la Ne-Registaraj Organizaĵoj (NRO) de Orienta Timoro 
(FONGTIL) mi povis post enkonduka vizito kaj vana vizito (la planita 
leciono tute ne povis okazi pro foresto de la respondeculo kaj ignorado 

kaj/aŭ nescio de la aliaj) en septembro tamen komenci mallongan kurson de 
du lecionoj de po du horoj. A1 la dua leciono venis jam malpli da homoj, 
sed pluraj novuloj envenis kvin minutojn antaŭ la antaŭvidita fmo. Mi 
daŭrigis duonan horon, sed poste vere devis ĉesi. Komune al ĉiuj lecionoj 
estis, ke mi preskaŭ neniam povis komenci ĝustatempe, kaj ke kelkaj al- 
venis longe post la komenco de la leciono. Ĉe RTTL kaj LTC venis multe 
malpli da homoj al la lasta ol al la unua leciono. Kompreneble, oni sciu, ke 
homoj venas al la unua aŭ al iu el la unuaj lecionoj, simple por vidi pri kio 
temas. Nur tiuj, kiuj vere interesiĝas kaj havas tempon, venadas ĝis la fmo. 
Ĉe la radio-prezentistoj ekzistis la problemo, ke pluraj el ili devis semajn- 
fme iri al aliaj distriktoj aŭ eĉ al Indonezio (Okcidenta Timoro) por fari 
radio-raportaĵojn. Aliaj, kiuj laboris ĉe Alola, komune iris por tuta semajno 
al Atauro. 

Aliaj havis funebran ceremonion. Tiajn kialojn mi eksciis kutime poste, nur 
escepte antaŭe. La novuloj estis bonvenaj, sed malfaciligis bonan progre- 
sadon por la tuta grupo. Iun bazon ili ja bezonis kaj do mi devis doni ĝin, 
ĉar ffustritaj pro nekompreno ili certe ne revenus. Ofte ja la ripeto utilis 
ankaŭ por la aliaj, sed kiam en la kvara leciono alvenas unu novulo (tio 
okazis kaj ĉe la radio, kaj ĉe LTC), tio malfacilas. Alia problemo estis, ke 
sufiĉe ofte la elektro forfalis, precipe ĉe LTC kaj Fongtil; ĉe la radio laŭ 
mia memoro nur unu fojon. lel ajn, mi devis adapti min ĉie laŭ la kondiĉoj, 
precipe laŭ la fakto, ĉu jes aŭ ne estas projekciilo kaj/aŭ tabloj. 

La 6an de Septembro mi organizis komunan lecionon por la tri grupoj en la 
granda salono de Fongtil. Mi havis ses lemantojn, kiuj ne ĉiuj konis unu la 
alian kaj ni precipe ekzercis interparoladon, laŭtlegadon, komprenadon de 
laŭtlegitaj tekstoj, kaj iom da gramatiko (verboj, participoj). Post la 
tagmeza manĝo alvenis kvar pliaj lernantinoj por la kunsido. Kvankam 
fruas, mi volis pro mia foriro krei iun strukturon. Por landa asocio 
kompreneble certe tro fruas. Sed ni starigis la E-klubon de la urbo: 'La tri 
lagoj', laŭ Tasi Tolu, historie grava loko en Dilio. Mi aldonis la kvin 
respondeculojn al la administrantaro de la Facebook- paĝo, por ke ili ankaŭ 
povu krei eventojn en Fcicebook. Ni ankoraŭ faris kelkajn grupfotojn kun la 
bela nova banderolo (kun flago de Esperanto kaj de Orienta Timoro), kaj mi 
donacis libro-pakaĵon al ĉiu el ambaŭ grupoj, kaj Poŝamiko al ĉiuj 
ĉeestantoj. 

Mi certas, ke ne ĉiuj miaj lemantoj daŭrigos lemi memstare, sed se kelkaj 

daŭrigos, mi jam devos esti kontenta. Iel ajn mi provas instigi ilin, 
respondante iliajn mesaĝojn en Fcicebook, ĉu privatajn, ĉu en la muro de la 
grupo. Ankaŭ vi instigu ilin, korektu iliajn mallongajn frazojn, provu 
ekkomuniki kun ili! 

Facebook-paĝo: 

https://www.facebook.com/groups/EsperantoOrientaTimoro 
Tagaj raportoj kaj fotoj: 

https://sites.google.com/site/esperantoenorientatimoro/instruvojaghoj/dua 

Fleidi GOES, Belgio 


Lernado kaj instruado de Esperanto en Azio 

Kiel fluparoli kaj fluparoligi la aliajn? 

Kiam mi memlernis E-on kiel dudekjarula studento, neniel mi povis imagi, 
ke iam ajn mi instruos ĝin. Mia denaska lingvo estas la kantona ĉina. Dum 
la pasintaj jaroj mi lemis eble pli ol dudek lingvojn, kaj eĉ ĉi-tempe mi 
lemas novan lingvon ĉiujare, foje pro neceso, sed pli ofte pro plezuro. 
Tamen inter tiuj lingvoj ne ĉiujn mi majstras. Kun kelkaj mi enamiĝis kaj 
daŭre progresis t.e. la franca, la japana kaj la bahasa-indonesia. Kelkajn mi 
rapide lernis kaj rapide forgesis t.e. la persan, la korean kaj la tibetan. 
Kelkajn mi eventuale majstris kaj eĉ instruis, t.e. la anglan, la sanskritan kaj 
E-on. Pro laboro en la universitato, kiu temas pri antikvaj manuskriptoj, 
ĉiutage mi laboras kun multaj lingvoj. Lingvoj ĉirkaŭas mian vivon kaj mi 
do havas multajn lingvajn spertojn, ĉu sukcesajn, ĉu nesukcesajn, kvankam 
la nesukcesaj spertoj estas pli multaj ol la sukcesaj. Do kredu, ke mi ne 
estas lingva geniulo! 

Tuj post kiam mi ricevis mian Cseh-metodan diplomon en 1998 en Francio, 
mi ekinstruis E-on, komence en Honkongo/Cinio kaj poste ankaŭ en aliaj 
aziaj landoj, ekz. Nepalo kaj Japanio. Inter miaj lernantoj la plimulto estis 
azianoj. Car fluparolantoj inter aziaj samideanoj estas malmultaj, ofte oni 
demandis min, kiel mi ekfluparolis ĝin. Tiam mi prirakontis miajn proprajn 
spertojn. Mi memlernis E-on el lernolibro dum tri monatoj. Komence mi ne 
povis paroli, eĉ ne unu frazon. Poste en Montrealo mi konatiĝis kun pluraj 
tre afablaj fluparolantoj, kiuj neniam krokodilis aŭ aligatoris kun mi. Inter 
ili estis Zdravka METZ, kiu tre severe paroligis min dum monatoj kaj dank 

'al ŝi mia prononcado fariĝis klara kaj slaveca! Tamen dum eble du jaroj mi 
ankoraŭ ne povis fluparoli. Mi havis tiom grandan deziron fluparoli la 
lingvon, ke iunokte mi eĉ sonĝis en E-o! Malgraŭ mia balbuteco mi 
ekaktivis en diversaj E-aktivadoj - mi fondis klubon en mia universitato, 
fariĝis membro kaj komitatano en pluraj E-asocioj, partoprenis en kongre- 
soj kaj kunloĝadoj, vojaĝis tra Eŭropo per Pasporta Servo, kaj multe 
korespondis kun samideanoj tra la mondo. Alivorte mi havigis al mi ĉiujn 
oportunojn imageblajn utiligi la lingvon. Iam dum mia triajara esperan- 
tisteco mi ekparolis ĝin flue. La transformo estis okulfrapa kaj magia. 

Parolinte kun multaj aliaj fluparolantaj samideanoj, ŝajnis al mi, ke oni 
atingis sian fluparolantecon diversmaniere. Eble la vico ne gravas. Tamen 
estas kelkaj esencaj elementoj en la formulado, t.e. pasio, bona modelo kaj 
pacienco. Sed kio pri lernolibro, instrumetodo kaj ekzercado? Nu, mi ne 
diru, ke ili estas malutilaj. Sed verdire E-o estas tiel simpla, ke se vi jam 
lernis la lingvon dum jaroj kaj vi ankoraŭ ekzercas pri fraz-konstruado sen 
kapablo je spontana parolado, via lerno-metodo verŝajne ne estis la bona. 
Vidu, la problemo de lingvo-lemado por azianoj troviĝas ne nur en E- 
lernado, sed ankaŭ en la lernado de aliaj lingvoj. Do, ni nepre ne ripetu la 
eraron, ĉar interalie etema komencanteco de E-o estas malbona 
propagandilo por ĝi. Ciukaze, ni ne analizu la erarajn metodojn; anstataŭe 
ni ekzamenu la esencajn faktorojn de sukcesa lingvo-lernado. 

Pasio - La komenea energio 

Jen tre bela kaj taŭga metaforo, kiun mi aŭdis de S-ro HUGIMOTO Tacuo el 
Kyoto, Japanio. Ĉiam necesas granda energio en la komenco de lingvo- 
lernado, samkiel aviadilo antaŭ ekflugo. Se mankas energio, la maŝino nur 
glitas surtere senrezulte dum longa tempo, aŭ fine en la maron. Tamen se 
sukcesas, post la ekflugo ĉio fariĝas facila kaj eĉ la flugado mem fariĝas 
aŭtomata. Kio estas tia energio? Eble amo aŭ pasio. Se vi havas nur pasivan 
diletantan intereson pri io, aŭ se vi havas tro da am-objektoj, tre verŝajne 
mankos al vi tia bezonata energio. Cetere tia pasio gvidu vin al sukceso, 
almenaŭ se temas pri lingvo-lernado. Senpasieco estas malamiko de lingvo- 
lernado. Studento de lingvoj nepre estu vigla, eĉ senhonte, ĉar oni ne timu 
fari erarojn. Vidu kiel la infanoj lemas lingvojn aŭ kiel vi mem lernis vian 
denaskan lingvon. Kiel instruisto, mi kuraĝigas la studentojn multe kaj 
vigle paroli pri temoj, kiuj vere interesas ili. Eble la studentoj devas 
demandi sin, kial ŝli volis lemi la lingvon? Kio estis la motivo? Eble ne ĉiuj 

konas la celon de E-lernado en la komenco de lernado. Por mi la buntecon 
de la E-mondo kaj ties ĝojon mi malkovris nur, post kiam mi fariĝis 
fluparolanto. Tamen la motivo kaj la celo por mi estis tre klara. Mi volis 
fluparoli ĝin kiel la birdoj flugas, pro tutsimpla plezuro de libera esprimado 
farante belajn sonojn. Mi ja havis grandan pasion pri ia lingvo ekde ia 
komenco pro tia simpla amo. Eble ankaŭ la instruisto povas iel transdoni 
tian pasion ai ia studentoj sed finfine, pasio estas mistera, tamen tre necesa 
elemento de sukcesa E-lernado. 

Bona modelo - Trovu ĝin! 

Eĉ geniuloj iam iel lemis de la alia. Tamen ne nepre temas pri instruisto. 
Kompreneble instruisto povas fariĝi bonega modelo; ideale la instruisto 
estu via bona modelo. Tamen en Azio la koncepto de lernado foje fariĝas 
tro formala kaj metodisma, ke oni forgesas pri la fundamento de lingva 
instruado kaj lernado. La instruisto devas esti kompetenta. Majstrinte la 
lingvon, ŝli ne konu nur la teorion aŭ la instm-metodon, sed posedu ankaŭ 
kapablon progresigi la lernadon de la studentoj. Dum jaroj mi lernis la 
anglan lingvon de instruisto, kiu mem ne parolis la lingvon. Strange kaj 
ridinde, ĉu ne? Tamen eĉ hodiaŭ en Azio milionoj da studentoj lemis 
lingvon sen kompetentaj instruistoj. Kia koŝmara entrepreno! Samafero pri 
E-o. Estas multaj entuziasmaj E-instruistoj en Azio, kiuj ankoraŭ ne atingis 
la nivelon de fluparoleco. Mi admiras la klopodon, sed mi ne malseveras 
pri tiu ĉi punkto substrekenda, ĉar malperfekteco nur naskas la saman. 
Entuziasmaj progresantoj ne instruu, sed trovu kaj subtenu pli taŭgan 
instruiston por plenumi tiun taskon. Vortoj el la buŝo de bona E-oratoro 
estas kiel perloj por la oreloj - mia japana amiko S-ino TAHIRA Masako 
ĉiam diris al mi. De bonaj oratoroj oni ne nur lemas bonan prononcadon kaj 
elparolon, sed ili fariĝas por vi dumviva modelo kaj ankaŭ daŭra inspiro, 
kiu estas tre necesa post la komenca pasia fazo. 

Pacienco - la ŝlosilo al fina venko 

Se vi havus grandan pasion fluparoli E-on kaj se vi jam troviĝas inter 
helpemaj fluparolantoj, certe ankaŭ vi fariĝos unu el ili. Sed kiam? Vidu, en 
Eŭropo centoj aŭ eĉ miloj da junuloj fariĝas fluparolantoj ĉiusomere dum 
kunloĝado, kundancado kaj kunbabilado. Oni lemas lingvon en la plej 
natura maniero, ne per libroj, sed per homaj interŝanĝoj. Necesas, ke 
troviĝu sufiĉe multaj fluparolaj junuloj en tiaj aranĝoj, ĉar kiel fajreroj la 

lingva fajro disvastiĝas dank' al ili. En Azio ofte mankas ne nur al la 
studentoj la pasio kaj la bona modelo, sed ankaŭ tia fajra lingva medio. 
Senfajre kiel oni kuiru? Tamen feliĉe ĝenerale ne mankas al azianoj 
pacienco. Pacienco gravas en lingvo-lernado, ĉar oni neniam scias, kiam 
okazos la magia transfomio. Estas kvazaŭ akvo bolanta, ekzistas pluraj 
faktoroj: Ĉu la ujo taŭgas? Ĉu la alteco helpas? Ĉu la fajro sufiĉe fortas? 
Simile fluparolanteco estas la rezulto de la plenumiĝo de pluraj faktoroj, 
ekz. prononcado, vortuzado, frazkonstruado ktp. Iom post iom tiuj faktoroj 
maturiĝas. Haviginte al si pasion, bonan modelon kaj aliajn helpajn 
kondiĉojn, kun pacienco oni daŭre remu ĝis la celo - fluparoleco. 

Konklude 

En azia klasĉambro oni ĉion lernas kaj multon forgesas. Iel la scio restas 
senviva kaj senutila kvazaŭ neludata muzikilo kaj neŝmirata farbo... kia 
ploriga afero! Lingvo estas vivanta afero. Eble ne ĉies vortoj regalas la 
orelojn de la aliaj; tamen viaj vortoj ne suferigu la aliajn! Azianoj, kiuj 
volas majstii E-on, devas rekonsideri sian lerno-metodon. Fluparoleco 
devas fariĝi klara celo en la komenco. Atingu la celon iel ajn, sed ne 
maltrafu ĝin survoje. La studento demandu sin ĉiam: „Ĉu mi progresas, ĉu 
mi proksimiĝas al la celo?” Oni ne obsediĝu pri iu ajn metodo. Instruistoj 
ne priokupiĝu enŝovi scion en la kapojn de la studentoj. Laŭ mia sperto pli 
bone estas, ke la instruistoj ebligu al la studentoj esprimi sin per sia 
peno???. Se mankas tiu necesa ŝtupo, la studento neniam posedos la 
kapablon elparoli spontane. Mi devas konfesi, ke mi estas malbona lingvo- 
instruisto, ĉar mi estas lingvisto kaj ĉar temas pri mia profesio, mi 
profesoras. Mi ĉiam tro analizas kaj analizigas al miaj studentoj; en mia 
fako tia metodo fruktodonas, sed ne en lingvo-lernado. Efektive lingvo- 
instruado estas ankaŭ tre speciala talento kaj estas malfacile trovi la 
perfektan E-instruiston. Dume tiuj, kiuj deziras fluparoli, fariĝu unue 
perfektaj studentoj. En mia kazo mi progresis sen klasĉambra instruisto. Mi 
traktis ĉiun fluparolanton kiel mian instruiston. Kun grandaj ĝojo kaj 
dankemo mi lernas, kiam ajn oni korektas min. Mi ne hontas pri miaj 
eraroj, ĉar vidinte ilin, mi iom post iom pliboniĝas. Ni ne plu laŭdu pri la 
ideala bona azia studento, silenta kaj obeema. Ve, ili estas teruraj lingvo- 
lernantoj. Malbonaj lernantoj estas tiuj pacemuloj, kiuj hezitas demandi kaj 
peti helpon, kaj diligente laboras senprogrese en silento. Tial mi ĉiam 
emfazas, ke lingvo-lernado estas senhonta afero. Petu helpon de 

fluparolantoj. Multaj pretas helpi, ĉar tiuj, kiuj 
ĝuas la ĝojon de fluparoleco, certe ŝatus 
transdoni la saman al la aliaj. Se oni ne tolerus 
balbutecon en sia denaska lingvo, kiel kaj kial 
oni toleru eternan balbutecon de E-o? 

Fluparoleco estu la normo kaj ne ia admirinda 
neatingebla revo. Kun pasio, sincero kaj 
pacienco, krei oportunon paroli, kunlabori, 
proksimiĝi, amikiĝi kun tiuj, kiuj jam atingis la 
celon, estas ofte garantio al sukceso. Cetere tio 
veras ne nur por lingvo-lernado! 

„ Tigro ” (Bill M. Mak) 
bill.m.mak@ gmail.com, www.billmak.com 


El la landoj kaj sekcioj 

Ĉinio 

Kursoj de la Internacia Somera Lernejo de Esperanto en Xi'an 

La dua sesio de Internacia Somera Kurso okazis de la 13-a de julio ĝis 15-a 
de aŭgusto en la Monaĥejo Tiefosi, 80 kilometrojn de Xi'an (Siano). La 
projekto lanĉita en 2013 estas kunorganizata de ILEI-CN kaj Xi'an-a E- 
Asocio. Ci-jare aliĝis kaj partoprenis 14 lemantoj el Nepalo, Koreio kaj de 
Taivano, Xi’an kaj aliaj ĉinaj urboj. La kurson gvidis Majstro Miaohui 
(budhano). En la komencaj tri tagoj estis ekspresa kurso por komencantoj 
per nacia lingvo. De la 17-a de julio ĝis la 13-a de aŭgusto la Majstro gvidis 
BEKkurson laŭ la metodo de s-ro Dennis K r f.fr. La 14-an de aŭgusto 
okazis ekzameno, kies teksto estas ellaborita de s-rino GONG Xiaofeng 
(„Arko”) en la urbo Nanchang. Gojinde, ke ĉiu kursano sukcese trapasis la 
skriban kaj parolan ekzamenon. Arko, respondeculo de Internacia Somera 
Lernejo kaj prezidanto de ILEI-CN, disdonis atestilojn al la kursanoj kune 
kun Majstro Miaohui ĉe la malfermo de AMO 3 - seminario por aktivula 
maturigo en Siano. 14 kursanoj senpage partoprenis la seminarion, kiu 
donis bonegan ŝancon al ili por praktiki nian lingvon. Dum la 7-taga 
seminario ili aŭskultis pli ol 30 prelegojn kaj progresis rimarkinde rapide. 
Komence ili nur povis kompreni iomete kaj balbute parolis kun aliaj, sed 

iom post iom ili komprenis plejparton de la prelego kaj aktive partoprenis 
la diskutadon. Ilia partopreno portis freŝan forton al nia seminario. 

Trejni junulojn kaj instruistojn daŭre estas la ĉefa tasko de ILEI-CN. 
Venontjara kurso estas preparata kaj alilandaj instruistoj estas bonvenaj. 

GONG Xiaofeng („Arko ”) 

Germanio 

Helpu por nova, publika Esperanto-Biblioteko en Herzberg 

Laŭ la decido de la urba konsilantaro eblos instali Esperanto-sekcion en la 
urba biblioteko, kiu estos vizitebla dum la regulaj malfermhoroj, kaj ni 
esperas ricevi ankaŭ arkivejon. Por tuj realigi la projekton, por loki tie ekz. 
la pedagogian-metodikan fakkolektaĵon de Interkultura Centro Herzberg, 
arkivon de ILEI ktp. ni bezonas tujan financan subtenon. 

Bv. legi detalojn ĉe http://esperanto-urbo.de Novaĵoj, aŭ kontaktu min: 
zsofia. korody @ esperan to. de 

Zsofia KĜRODY 

SALO 9 - denove plena sukceso 

Post la lastjara Somera Arbara Lernejo (SALO), kiu estis el pluraj vid- 
punktoj escepta pro la samtempe okazanta 46-a ILEI-konferenco en 
Herzberg/Sieber ankaŭ en 2014 laŭ la jam kutima strukturo kaj enhavo 
okazis la kunferiumado de ĝemelurbaj gelemantoj el la germana Herzberg 
am Harz - la Esperanto-urbo kaj el Gora, Pollando. 

La pedagogia celo estas la sama ekde la komenco: ni proksimigu, amikigu 
grupeton de dekjaruloj el la ĝemelurboj per uzado de Esperanto, per 
lemado de neŭtrala komunikilo, kiun eĉ la komencantoj rapide alproprigas 

jam dum la unuaj kelkaj tagoj, por ke ili povu uzi ĝin dum la tuta semajno. 
Dum komuna lernado, tuttaga kunestado, ludado, sportado, libertempaj 
aktivecoj la lingvouzado aŭtomatiĝas, la kursanoj devas kompreni kaj sekvi 
la klarigojn de malsamlingva instruisto, ludgvidanto, respondi al demandoj, 
lerni esprimi siajn bezonojn, sentojn kaj pensojn. 

La sukceson de tiutipa kunferiumado pruvas, ke pluraj lernantoj regule 
partoprenas ĝin, volonte renkontiĝas de jaro al jaro kun la partnerlandaj 
geamikoj kaj eluzas la eblon por komunaj travivaĵoj. 

Dank’ al subvencioj fare de la du urboj, dank’al la German-Pola Junulara 
Fondaĵo (Deutsch-Polnisches Jugendwerk ) kaj la regiona junulara organizo 
Kreisjugendring, eblas finance subteni tiujn renkontojn, kiuj tamen certe ne 
realiĝus sen la organiza laboro kaj volontula instruado de bonvolemaj 
instruistoj, klubanoj kaj helpantoj de Interkultura Centro Herzberg kaj 
Esperanto-Klubo Gora. 

Estas ĝojige, ke la urboj konsideras la partoprenantojn ’junaj delegitoj’, 
kiujn ĉiujare en la koncema organizanta urbo oficiale akceptas la urbestro 
de Herzberg resp. la urbestrino de Gora. En ĉi tiu jaro ni havis la ŝancon eĉ 
por publika prezentado fare de la ĝemelurba junularo en somera urba festo, 
kie la lemantoj faris bonegan varbagadon ĉe Esperanto-informtablo kaj 
poste ni komune kantis la Eŭropan Himnon en la germana, en la pola, en la 
hungara kaj en Esperanto. 

Zsdfia KĜRODY 

Italio 

Esperanto kaj novaj teknologioj 

Raporteto post seminario dum la 81ci Itala Kongreso de Esperanto 

Pri ĉi tiu ĝenerala temo de la kongreso prof-ino 
Ilona K0UTNY \vd la foton] el la Universitato de 
Poznan (Pollando) gvidis seminarion A en Fai 
della Paganella, Trenta regiono, inter la 23a kaj la 
30a de Aŭgusto 2014. 

Ŝi skizis terenojn de komputa lingvistiko, pri- 
traktante antaŭ ĉio problemojn kaj eblojn de homa 
kaj komputila komunikado. 

La nunaj komputilaj sistemoj jam kapablas regi 
sufiĉe bone la fonetikan, morfologian kaj sintak- 
san flankojn de la lingva komunikado, sed la se- 
mantika fla nk o havas ankoraŭ nesolvitajn proble- 

mojn. A1 maŝina tradukado povas favore kontribui iu interlingvo, kaj E-o, 
pro sia specifeco, tiucele taŭgas, malgraŭ kelkaj malfacilaĵoj, ĝi havas pli 
da ŝancoj por la algoritmigo. Esperanto estas kostefika interlingvo, kiu tre 
utilus al maŝina tradukado inter pluraj lingvoj samtempe kiel pontolingvo 
ĉe intemaciaj institucioj, ekz. Unuiĝintaj Nacioj kaj Eŭropa Unio. 

Ekde la 70aj jaroj de la pasinta jarcento estis faritaj projektoj, inter kiuj 
ESPAROL (E-o en parolsintezo) kaj DLT (E-o kiel interlingvo), kiuj 
atestas la gravecon de Esperanto. 

La lastan parton de la seminario prof-ino Koutny rezervis por pli praktike 
informi pri la nuna situacio rilate al la retaj helpiloj por Esperanto, precipe 
pri vortaroj, nepraj al la tradukistoj. La lastan tagon ĉeestis ankaŭ prof. 
Zbigniew GALOR, sociologo, kiu parolis pri interreta komunikado, 
klarigante, ke ofte ĝi ne estas vera komunikado. Sajnas, ke E-o troviĝas en 
bona pozicio en la interreto. 

En la 16-hora seminario partoprenis ĉiutage inter 10-25 diverslandaj 
gesamideanoj, kiuj pozitive interrilatis en agrabla etoso. 

Mirella DeMARTINI, Italio 


Japanio 

La 4a ILEI-Seminario en Orienta Azio (ISOA) 

De la 7a ĝis la lOa de oktobro, en OOMOTO-Centro 
en Kameoka, Japanio, okazis la 4a ISOA organizita 
de la japana sekcio kunlabore kun la sekcioj en Cinio 
kaj Koreio. Gin partoprenis entute 38 personoj; 16 el 
Cinio, 9 el Koreio, 1 el Vjetnamio kaj 12 el Japanio. 
La seminaria temo estis Kapabligo de instruistoj/ 
gvidantoj por bona gvidado. Jam dum la lastaj tri 
ISOA-j ni havis komunan komprenon pri diversaj 
malfacilaĵoj, kiujn multaj aziaj lemantoj ofte 
renkontas dum la lernado de E-o. Surbaze de tiaj 
antaŭe difmitaj problemoj, en ĉi-foja seminario ni 
montris kelkajn ekzemplojn kaj modelojn de lecionoj, de kiuj oni havis 
certajn reagojn. Prezentoj de la Panorama metodo fare de s-ro KlNUGASA 
Hirosi kun plia klarigo de praktiko de la metodo fare de YAMAKAWA 
Setuko, Rakonto metodo pere de s-ro KIM Seon Wook („Suno”) kaj la 
kurso utiliganta la Fundamentan Krestomation fare de s-ro PARK 
Yongsung („Nema”) altiris grandan intereson de la seminarianoj. Prof. 
Gong Xiaofeng („Arko”) parolis pri la temo Kiel efike altigi la kapablon 

de E-instruantoj? kaj donis al ni konkretajn vidpunktojn por pridiskuti 
necesajn trajtojn por bone gvidi lernantojn. Intertempe S-ro WEI Yubin 
(„Jado”) raportis tre pozitivan rezulton de E-instruado en sia bazlernejo, kie 
daŭras provo por konfirmi la lernofaciligan efikon de E-o. S-ro Ll Weilun 
ankaŭ montris kun bildoj E-lecionojn en pekina bazlemejo. Ĉiuj ĉi paroloj 
kaj prezentoj estis interesaj kaj stimulaj kaj la postaj diskutoj estis tre 
aktivaj. Prof. KlMURA Goro Christoph faris specialan prelegon pri Kiel E- 
on en Orienta Azio Instrui? Laŭ li, E-o ne estas etna/fremda/nur eŭropa 
lingvo kaj li emfazis, ke instruantoj ne korektu primitivajn esprimojn de 
komencantoj nur pro tio, ke ili estas „nekutimaj”, sed kuraĝigu ilin mem 
trovi kreivan esprimon. Prof. Kimura aldonis, ke konscio pri lingva 
kultivado/flegado estas parto de instruistaj/gvidantaj kapabloj. La prelego 
estis tre enhavoriĉa kaj aŭskultinda. La lastan tagon, en la lOa de oktobro, 
la seminarianoj ĝuis ekskurson en Kioto, turisma urbo kun longa historio. 
Kaj matene, la 1 lan, la plejparto de la seminarianoj kune vojaĝis al la urbo 
Obama kaj partoprenis en la 10 la Japana E-Kongreso. 

ISIKAWA Tieko, estrino de la Japana ILEI-sekcio 


Kroatio 

Esperantistoj de Bjelovar al sia urbo (19-22 Septembro 2014) 



Kroataj esperantistoj jam la duan fojon organizis tiun ĉi internacian 
renkontiĝon en Bjelovar. Ĉi-jare ĝi estis dediĉita al la partnera lando 
Hungario. La plimulto de la programoj okazis dimanĉe, kun partopreno de 

pli ol 100 esperantistoj. En la biblioteko Petar Preradoviĉ ni malfermis la 
ekspozicion „Nekonata Hungario”. Poste prelegis Radenko MlLOŜEVIĈ pri 
la okjarcenta kunvivado de kroatoj kaj hungaroj. Ankaŭ la tradicia 
deklamkonkurso ne mankis, ĝin gvidis Marija JERKOVIĈ. Kiel la plej bona 
deklamantino estis proklamita Katarina SOKAĈ, el la Gimnazio d-ro Ivan 
Kranjĉev en Burdevac, kaj ne malpli sukcesaj estis Dora JAMBROŜIĈ kaj 
Lucija OROZ el la Elementa lernejo Davorin Trstenjak Zagreb kaj Marija 
HALUSEK el la Elementa lemejo Viktor Signjar el Virje. Ekster konkurenco 
deklamis du plenaĝulinoj: Mihaela ClK el Burdevac („Fingroringo de mia 
morta patrino” de Zeljko SABOL) kaj Judit SzŬCS el Papa, Hungario 
(Cantata profana de Bela BARTOK). Krom tio okazis prezentado de pluraj 
nove eldonitaj libroj, malfermo de pentraĵ-ekspozicio de la hungara e-istino 
Orsolya OMBODI en la kafejo Zagorje, la kantado kaj dancado de la zagreba 
infangmpo „Gajuletoj” en Hotelo Central [vy/ lafoton sur p. 31] kaj multo 
pli. Dankon ankaŭ al la loka ĉef-organizanto, Josip PLEADIN. 

JozsefNEMETH, Hungario 

Slovakio 

Poezia SES-umado 

La jaro 2014 estis por Somera Esperanto-Studado (SES) unika minimume 
el du vidpunktoj: la unuan fojon okazis SES ankaŭ en Moskvo, kaj la unuan 
fojon inter la instruprogrameroj de la slovaka SES, 
kiu okazis jam la 8-an fojon, ĉi-jare denove en Nitra, 
estis envicigita kurso „E-literaturo kaj kulturo”. 

La kurson gvidis du famuloj: 

- la hispano Jorge CAMACHO, de kiu mi almenaŭ 
laŭtitole konis la novelon La Majstro kaj Martinelli 
(iam mi devos ĝin legi), kaj pri 
kiu mi eksciis, ke li kun- 
redaktas la literaturan revuon 
Beletra Almanako. 

- Nicola RUGGIERO, italo nun loĝanta en Islando, 
komitatano de Esperantlingva Verkista Asocio 
EVA, kiu en Nitra baptis sian novan poemaron, kaj 
krome ĝojigis kaj ĝuigis min (kaj nin ĉiujn) per siaj 
priaŭtoraj bildprezentaĵoj. 

Unue ni eksciis pri periodigo de la Esperanta 

literaturo laŭ SUTTON, kio speciale estis interesa por mi, ĉar mi iam legis 
periodigon laŭ Eduard TVAROZEK. Laŭ mia gusto estis ankaŭ mencio pri 
kelkaj noveloj kaj romanoj, inter ili de la ĉeĥo Karolo PlĈ, pri la Ĉu- 
romanoj de Claude PlRON, pri Trevor STEELE, kies romanon Sed nur 
fragmento mi legis ĉi-jare. Poste jam sekvis poeziaĵoj, kiuj por mi ne estis 
tiom allogaj kaj konataj, sed sen partopreni en ĉi seminario mi neniam estus 
leginta ilin. Sed dank' al youtube mi konis minimume Ebrio de William 
Auld - ankaŭ vi serĉu ĝin, ĉarme muzikigitan, vi same ĝuos ĝin kiel mi! 
Sekvis kelkaj poemoj de kelkaj klasikuloj, pri kiuj almenaŭ kelkaj el inter 
ni arde diskutis, kaj aparte ni traktis la italon Mauro NERVI. Inter la 
nuntempaj verkistoj ne povis manki nia preleganto Nikola kaj mi ĝoje 
ekkonis ankaŭ kelkajn nomojn, kiel Gerrit BERVELING, bofilon de mia 
bedaŭrinde jam forpasinta multjara leteramikino Rie, aŭ Balazs WACHA, 
kiun mi konas kiel kontribuanton de edukado.net. Kun vera ĝuo mi aŭdis 
Budapeŝta ekzameno de Sandor SZATHMARI, pri kiu ni, dividitaj en grupoj, 
ricevis taskon verki propran version. Nia grupo ne sukcesis plenumi tiun 
taskon, sed dum la internacia vespero ni ĝuis rezulton de la laboro de la alia 
grupo, kiu ege sukcese akomodis la verketon al la kondiĉoj de la kuranta 
SES kaj meritis aplaŭdon. Alia interesa tasko estis verki hajkojn (kiel vi 
verŝajne scias, hajko estas japandevena poemoformo el tri versoj de po 5, 7 
kaj 5 silaboj), eĉ malhajkojn (en 7-5-7 silabaj versoj). Alifoje ni ricevis 
bildetojn kun peto verki prozaĵojn pri ili - kaj poste ni prezentis niajn 
verketojn - la rezulton vi povos legi en la sekva Beletra Almanako. .. La 
plej malfacila tasko estis verki kanton laŭ la destinitaj silaboj, sed kelkaj eĉ 
tion sukcese faris! 

Do, entute vere ĝuinda parto de SES! Se vi mem volas ion similan sperti, 
ne hezitu kaj ankaŭ vi venu venontjare! 

Magdalena FEIFIĈOVA (Fejfi), Slovakio 


Pri la fotokonkurso 

Sajnas, ke ni ŝatas la kutimajn grupajn fotojn... Mi ricevis nur 9 fotojn por 
nia konkurso. Laĵurio ne devis labori longe. 

Unuanime la ĵurio aljuĝis la unuan premion al Marija BELOŜEVIĈ el 
Kroatio por ŝia foto Go-ludado. Jen komento de laĵurio: Laŭ nia vidpunkto 
la foto ’Beloŝeviĉ UK 2014 Movada Foiro’ estas la plej bona el ili. E1 la 
foto videblas harmonio tra eŭropaneco kaj azieco, maljuno kaj juno, la 

amikeca ludo kaj foira servo; plie vidiĝas Esperanto-vestaĵo. Cetere oni 
povas certi, ke en tia ludado en gaja etoso la uzado de la lingvo tute nature 
progresas. 

La dua premio iras al la foto Kvin Vortoj de Sonia DAUBERCIES el 
Svislando. Gi montras grupon en propagando pri aktivaĵoj. 

Mireille GROSJEAN 


Kalendaro 


Konsreso , konferenco, kunveno, en rilato kun ILEI 

13 - 16 Majo 2015 

Tutmonda Kolokvo pri Instruado de Esperanto, Neuchatel kaj La 
Chaux-de-Fonds, (Svislando) 

Diversaj prelegontoj (konfirmota): Ilona Koutny (Pollando), Katalin Kovats 
(Nederlando), Peter Balaz (Slovakio), Angela Tellier, Essex (Britio), Zsofia 
Korody (Germanio) kaj aliaj. 

Aliĝu ĉe mirejo.mireille@gmail.com 

22-31 Majo 2015 

Germana Esperanto-Kongreso kun fakseminario, trejnado en Hameln 

postkongreso kaj seminario en Herzberg am Harz 
Aliĝu ĉe esperanto-zentrum@web.de 

26 - 29 Junio 2015 

Landkongresoj de Kanado kaj de Usono en Detrojto, Miŝigano, Usono, 

kaj interne de tiu evento la jarkunsido de la Amerika Asocio de Instruistoj 
de Esperanto (AAIE) okazos la 28-an de Junio. 

Por pli da detaloj bonvolu kontakti Ronald 
Glossop <rglossop@mindspring.com>. 

17 - 25 Julio 2015 

Tutsemajna Konferenco de ILEI, Oostende, 

Belgio 

Informoj en www.ilei.info 


A&encp 



° s te n de^ 

Lingvokurso 
17-25 Aprilo 2015 

4-a PRINTEMPaS - en Bauge, Francio. Intensaj kursoj kun Zsofia 
Korody el Herzberg, Christophe Chazarein el Okcitanio kaj Jean-Luc 
Kristos el Aŭvemjo. Poste eblas KER-ekzameno. Inf.: Kastelo Greziljono, 
MCE Gresillon, St. Martin d'Arce, FR-49150 Bauge-en-Anjou, Francio. 
Rete: kastelo@gresillon.org 

30 Junio-9 Julio 2015 

Nord-Amerika Somera Kursaro (NASK) en Universitato William 
Peace en Raleigh, Nord-Karolino, Usono. 

Por pli da detaloj bonvolu kontakti Ellen Eddy <Eddyellen@aol.com> aŭ 
Chuck Mays <charlcs.o.mays@gmail.com>. 

11- 19 Julio 2015 

Somera Esperanto-Studado 

La 8-a renkontiĝo de lemantoj de 'lemu.net' (sed ne nur de ili) en urbo 
Martin, Slovakio. Antaŭtagmeze lernado, posttagmeze ekskursoj, prelegoj, 
ludoj, vespere koncertoj, filmoj, amuzado. Inf.: Peter Balaz, petro@ikso.net 

Instruista trejnado 

12- 21 Decembro 2014 
Herzberg am Harz, Germanio 

Intensa lingvolernado, metodika trejnado kaj fakseminario 

Aliĝu ĉe esperanto-zentrum@web.de 

27 Aprilo - 3 Majo 2015 
Herzberg am Harz, Germanio 

Intensa lingvolernado, metodika trejnado kaj fakseminario 

Aliĝu ĉe esperanto-zentrum@web.de 

03 - 17 Julio 2015 
Herzberg am Harz, Germanio 

Antaŭ la ILEI-konferenco: 2-semajna intensa lingvolernado, metodika 
trejnado sub la gvido de Zsofia Korody 

Aliĝu ĉe esperanto-zentrum@web.de 

La 48-a Konferenco de ILEI, Oostende, 17-25 julio 2015 

Renkontoj kun la historio, pensoj pri la paco 

Okcidenta Flandrio konservas memorojn kaj memoraĵojn el ŝlosilaj bataloj 
de ambaŭ mondmilitoj. Flandrio kaj tuta Belgio estas trezorejo konservanta 
pintvalorajn verkojn de arkitekturo kaj pentroarto el la kultura historio de 
Eŭropo kaj spurojn de ĝia ekonomia kaj socia evoluo. Cio ĉi kaj multo alia 
malfermiĝos al konferencanoj por ĝuo dum la konferencaj ekskursoj. Kaj 
por pripenso dum konferencaj prelegoj kaj diskutoj traktantaj la 
konferencan temon: 


Grandan pacon post la grandaj militoj 


Unu jarcenton post komen- 
co de la Granda Milito, per 
la programo sub la slogano 
Neniam plu milito, Flandrio 
volas kondamni la militan 
perforton kaj omaĝi la mult- 
nombrajn viktimojn kreante 
malferman socion de toler- 
emo, paca prospero kaj akti- 
va intemacia orientiĝo. ILEI 
per sia konferenco aliĝas al 
realigado de tiuj celoj trov- 
ante en la flandra projekto 
komunajn temojn kiel inter- 
kultura dialogo kaj inter- 
nacia kompreniĝo. En la 



Atlantika muro, subĉiela muzeo je 15-minuta 
tramveturo ekster Oostende, unu el konferencaj 
ekskursceloj. Ĝi konservas parton de la sistemo 
de fortikaĵoj (inkluzive de artileriaj baterioj, 
radaraj stacioj, obstakloj, subteraj koridoroj, 
restadejoj, stokejoj) konstruita de nazia Germa- 
nio laŭlonge de la atlantika marbordo de Eŭropo 
dum la Dua Mondmilito. 

Pii profunden en la historion gvidas la muzeo 
"Fiŝista vilaĝo" en la sama muzea komplekso sur 
verdaĵplena tereno agrabla por promeno. 

Aliaj ekskursoj gvidos tra okcidenta Flandrio kaj 
al la ĉefurbo Bruselo proponanta siajn vid- 
indaĵojn el la historiaj kaj modernaj tempoj. 

simpozia parto de la konferenco, kun 
partopreno de neesperantistaj kaj e-istaj 
fakuloj, estos traktata iom pli specifa 
temo, siamaniere emfazata ankaŭ en la strategio de UEA: 

Lingva justeco kaj paco: Kiaj defioj por la nuna mondo? 

La konferenco akiris moralan kaj materian subtenon de la urbo Ostendo, 

kiu sian prosperon apogas grand- 
parte per turismo rekonante E-on 
kiel favoran faktoron por la turisma 
ekonomio kaj malfermiteco de la 
urbo al la tuta mondo. La forta loka 
E-grupo akiris kaj plu flegas tiun re- 
konon per bone organizata kaj trafe 
celita malferma agado. Tio garan- 
tias ankaŭ bonan organizon de 
^ us elo: Rigardo e’ A t°rnium° al ^ la konferenco. 

Mim-Europo, replikaro el europaj cefurboj 

Programkonturoj 

La konferenco praktike komenciĝos vendredon posttagmeze, 17.07.2015, 
per akcepto de konferencanoj kaj interkona frandvespero en la konferencejo 
(.De Ploate). La solena inaŭguro okazos sabaton antaŭtagmeze en la Urbo- 
domo kaj finiĝos per koktelo regale 
de la urbo al la konferencanoj. Ekde 
dimanĉo la programo disvolviĝos 
laŭ la tri tradiciaj programfadenoj: 
faka/eduka, kultura/distra kaj orga- 
niza, inkluzive de lingva festivalo, 
simpozio, ekskursoj kaj bankedo. 

Konferencanoj povos ĉiutage, post 
la vespera distra programo, aliĝi al 
aliaj turistoj kaj lokuloj sur la osten- 
da strando por ĝui la festan etoson, 
kiu daŭros la tutan konferencan 
semajnon. 

La konferenca programo frniĝos vendredon, 24.07.2015, per adiaŭa 
vespero. La vera adiaŭo okazos sabaton, 25.07.2015, post la matenmanĝo, 
por daŭrigi al UK en Lillo per duhora trajnveturo. Pro abundo de presinda 
materialo kaj limigita spaco en IPR, ne eblas ĉi tie prezenti ĉiujn detalojn 
de la konferenco, sed la necesaj informoj, inkluzive de reta aliĝilo kaj 
mendiloj por la bankedo, ekskursoj kaj aliaj servoj, estos distribuataj tra 
retlistoj, la konferenca retpaĝo ( www.ilei.info//agado/Ostendo2015.php ), 
sociaj retoj kaj aliaj komunikkanaloj. Bonvenon en Oostende! 

R. Petroviĉ, estraranopri konferencoj, <radojica.petrovic.rs@gmail.rs> 



Lingva festivalo, detalo el Matanzas, 2010: 
Prezento de indiĝenaj lingvoj de Latinameriko 

I i g i I o 

por la 48-a konferenco de ILEI, Oostende, 17-25/07/2015 

Nomoj: Persona_Familia_ 

Naskiĝjaro_Profesio_ 


Ino 


Viro 


foriro 


Kodo, urbo 


Datoj (jjjj-mm-tt) de: alveno 

Lando _ 

Loĝadreso _ 

Retadreso_ _ 

Mi kotizas_EUR kiel (elektu unu el la kotizkategorioj kaj vidu la 

kotiz tabelon sur la sekvapaĝo): 

| | membro de ILEI, ne membro, junulo, handikapulo. 


Telefono 


Mi pagas 


EUR por logado kun mantenmanĝo (vidu klarigojn sur 


la sekva paĝo) kaj |_|kun /|_|sen vespermanĝo en ĉambro: 




unupersona 




dulita 


U 


kvarlita 




seslita 


manĝas: | | vegetare | j vegane j j koŝere | j halale | | ordinare 
1i deziras loĝi kun_ 


Mi pagas _ 

Mi kontribuas 
/ agado(j):_ 


EUR por helpo de LKK trovi loĝejon en alia hotelo. 

_EUR por ILEI-agado tra jenaG) kaso(j) / fondusoĝ) 


Mi gvidas grupon de 


(enskribu la nombron) komencantoj el mia 


lando, kiuj aliĝis al la konferenco laŭ la aldonita listo. 

Mi komprenas, ke la aliĝo validas nur post kompleta pago en unu el la 
jenaj manieroj (indiku vian pagmanieron): 

Al ILEI-konto ĉe ING-banko, IBAN: NL55INGB 0004676855, BIC: 
I I INGBNL2A. Aldonu 5 € se vi pagas de ekster Eŭropa Unio. 

Al ILEI-konto ĉe UEA ilek-a, indikante "ILEI-konferenco 2015" 

Ene de Belgio, bonvolu komunikiĝi kun LKK tra s-ro Marc Cuffez 
1 —_ <flandrio@hotmail.be >. 

Mi konsentas / ne konsentas (elektu unu) ke mia adreso aperu 
— — en la listo de partoprenantoj! 

Mi komprenas kaj akceptas la partoprenkondiĉojn kaj regulojn el la 
Konferenca Regularo, p. 6-9 (ilei.info/dok/regularo_konferencoj.rtf) 

Mi bezonas / ne bezonas invitilon (Pasporto n-ro_ 

de la ŝtato_valida ĝis_). 


Loko, dato 


Subskribo 

Kotizoj 

A. Ĉiuj landoj escepte de tiuj ĉi-sekve sub B. 

B. Ekssocialismaj landoj de orienta Eŭropo; landoj de Latinameriko, 
Afriko, kaj Azio (escepte de Israelo, Japanio kaj Korea Respubliko). 


Aliĝperiodo: 

ĝis 28.02.2015 

ĝis 31.05.2015 

post 31.05.2015 

Aliĝkategorio: 

A 

B 

A 

B 

A 

B 

Membro de ILEI (1) 

50 € 

30 € 

60 € 

35€ 

70 € 

45 € 

Ne-membro 

65 € 

40 € 

75 € 

45 € 

90 € 

55 € 

Junulo (2), handik. (3) 

25 € 

15 € 

30 € 

20 € 

35 € 

25 € 


(1) Membro estas tiu, kiu jam pagis kotizon al ILEI por la jaro 2015; 

(2) Junulo: kiu naskiĝis post la 31-a de Decembro 1985. 

(3) Handikapulo. Bonvolu sendi al ILEI atestilon. 


Loĝprezoj validaj ĝis 28.02.2015 

La junulargastejo De Ploate, kiu gastigas la konferencon, ofertas loĝeblon 
kun matenmanĝo. Konferencanoj, kiuj deziras loĝi pli lukse en proksimaj 
hoteloj ĉirkaŭ la konferencejo, povas peti informojn kaj asiston de LKK 
kontraŭ 5 EUR pagendaj kun la kotizo. 

Ĉambroj en la junulargastejo estas 2-, 4- kaj 6-litaj, kun la eblo uzi 
kelkajn dulitajn ĉambrojn unupersone. Eblas aldone aboni vespermanĝon 
en la sama konstruaĵo kontraŭ lOEUR-a plialtigo de la loĝprezo. Dum la 
lunĉpaŭzo eblos aĉeti diverspreze manĝon en la sama junulargastejo aŭ en 
proksimaj restoracioj. 

En la ĉi-suba tabelo estas prezentitaj la sumaj prezoj por unu persono en 
diversaj ĉambro-kategorioj por la tuta konferenca semajno, komence kun 
tranokto la 17/18an de Julio kaj fine kun la matenmanĝo la 25an de Julio. 


Ĉambrokategorio 

Loĝado kun matenmanĝo 

Plus vespermanĝo 

Unupersona 

320 € 

390 € 

Dulita 

224 € 

294 € 

Kvarlita 

192 € 

262 € 

Seslita 

160 € 

230 € 


La vespermanĝo la 17-an de Julio ne estas inkludita, ĉar tiun vesperon 
okazos la interkona frandvespero kun abundo da naci-specifaj manĝoj, 
kiujn konferencanoj mem alportos ĉiu el sia mondoparto, laŭ la 

konferenca tradicio de ILEI. Konferencanoj, kiuj mendos bankedon 
(ĵaŭdon vespere, 23.07.2015) povos laŭdezire ricevi repagon de 10€ 
anstataŭ la tiutaga vespermanĝo. Mendilo por la bankedo kaj konferencaj 
ekskursoj estos publikigita aparte en la retejo de ILEI kaj alimaniere. 

Por loĝmendoj post la 28-a de Februaro 2015 la prezoj estos pli altaj 
depende de pluaranĝo kun la junulargastejo kaj de la nombro de aliĝintoj. 

Programkontribuoj 

Viajn kontribuproponojn por la konferenca programo (prelego, kurso, 
diskutrondo, muzika/danca programero, prezento de nacia lingvo, 
frandaĵoj por la interkona frandvespero k.s. bonvolu priskribi en aparta 
paĝo aldone al la aliĝilo, aŭ en la tiutema rubriko de la elektronika aliĝilo. 

El la Konferenca Regularo 

6. Konferencanoj devas fari nenion, kio kontraŭas la Konferencan 
Regularon aŭ malutilas al la ILEI-Konferenco kaj devas submetiĝi al la 
leĝoj de la lando, kie okazas ILEI-Konferenco. [...] 

7. Ĉiu vendado de varoj en ILEI-Konferenco bezonas antaŭan aprobon de 
la Estraro, kiu starigas la kondiĉojn. Skriba peto pri tia agado estu liverita al 
la Estrarano pri Konferencoj nepre antaŭ la 30-a de Junio de la konferenca 
jaro. 

8. La Estrarano pri Konferencoj rajtas haltigi ĉiun agadon konceme ILEI- 
Konferencon, kiu ne konformas al ĉi tiu Regularo. [...] 

9. Principe la ĉefa administrado kaj librotenado de ILEI-Konferenco estas 
prizorgata de la Kasisto de ILEI. [...] 


Vian aliĝilon bonvolu sendi paperpoŝte aŭ rete (skanaĵon aŭ elektronikan 
kopion) al la kasisto de ILEI: 

William HARRIS „Vilĉjo”, Esperanto-USA, P.O. Box 1129, E1 Cerrito, 
CA 94530, Usono. <ilei.kasisto@gmail.com >, kun porinforma kopio al 
la estrarano pri konferencoj <radojica.petrovic.rs@gmail.com> 

Elektronikan aliĝilon vi trovos en nia retejo: 
littp://www. ilei. info//agado/Ostendo2015.php 


Estrarano pri konferencoj. Radojica PETROVIĈ 

Informoj pri ILEI 


Laborkomisionoj 

Ekzamena: Karine Arakelian (prezidanto), Monika Molnar (vicprez.), Mireille Grosjean, 
Leysester Miro, Giridhar Rao, Jeremie Sabiyumva, Han Zuwu. 

Elekta: Aurora Bute (gvid.), Tieko Isikawa, Ana Montesinos de Gomis. 

Kontrola: Sirnon Smits, Orlando Raola. 

Lerneja: Julian Hernandez, Jennifer Bishop, Ronald Glossop, Marija Jerkoviĉ, Luigia 
Madella, Ermanno Tarracchini, Mihai Trifoi. Estrare: Penny Vos. 

Regulara: Marija Beloŝeviĉ, Rob Moerbeek, Stefan MacGill. Estrare: Mireille Grosjean. 

Terminara: Miroslav Malovec, Ilona Koutny. Estrare: Mireille Grosjean. 

Universitata: Duncan Charters (gvid.), Renato Corsetti, Ilona Koutny, Bharat Ghimire, 
Radojica Petroviĉ, Kristin Tytgat. Estrare: Gong Xiaofeng ,Arko”.. 

Enmovadaj partneroj (entute 14) 

EEU: Eŭropa Esperanto-Unio. Komisiito pri instruado kaj rilatoj kun ILEI: Carola 
Antskog, Brokarrvagen 89, FI-25700 Kimito, Finnlando, cantskog@kolumbus.fi. 

E@I (Edukado ĉe Interreto): Vifazna 840/67A, SK-958 04 Partizanske, Slovakio, 
info@ikso.net. Tel: (+421) 902 203 369. Retejo: http://www.ikso.net/eo/. 

Fondaĵo edukado.net - funkciiganta lapaĝaron de instruistoj, instruantoj kaj memlemantoj 
Direktoro: Katalin Kovats, Spaarwaterstraat 74. NL-2593 RP, Dcn Haag, Nederlando. 
Retadreso: redaktanto@edukado.net. 

ICH (Interkultura Centro Herzberg): Grubenhagenstr. 6, DE-37412 Herzberg am Harz, 
(+49)55215983, Trejnsesioj, metodikaj kursoj, pedagogia fakbiblioteko, intemaciaj 
ekzamenoj, kontaktpersono: Zsofia Korody, zsofia.korody@esperanto.de. 

IFEF (Internacia Fervojista Esperanto-Federacio) 

TEJO (http://www.tejo.org/): Observanto de ILEI ĉe TEJO: Radojica Petroviĉ. Observanto 
de TEJO ĉe ILEI: Petra Smideliusz. 

UEA: Nieuwe Binnenweg 176, NL-3015 BJ Rotterdam, Nederlando, www.uea.org. 
Reprezentanto de ILEI ĉe UEA: Mireille Grosjean. Observanto de UEA ĉe ILEI: 

Stefan MacGill. 

kaj aliaj 

Ekstermovadaj partneroj (entute 8) 

ALTE (Asocio de lingvaj testistoj de Europo) Repr. de ILEI: Zsofia Korody, 

FIPLV (Internacia Federacio de Instruistoj de Vivantaj Lingvoj): Repr. de ILEI: Mireille 
Grosjean. 

UN (kun statuso de observanto): komisiitoj de ILEI: Rob Moerbeek, Ron Glossop, 
Leysester Miro. 

Unesko (kun statuso de observanto): Reprezentantoj de ILEI: Monique Arnaud 
(ĉefdelegito), Ecole Chemin de 1'Esperanto, Les Pelloux, FR-05500 Benevent et 
Charbillac, monique.arnaud@ aliceadsl.fr; Jean-Pierre Boulet. 17 Av. de la Dordogne, 
FR-63800 Cournon d'Auvergne, tel.: (+33) 4 73 84 90 60. 

kaj aliaj 

Membreco kaj pagado por diversaj servoj 

Membreco kostas 20 € en A-landoj (laŭ UEA-difino), 10 € en B-landoj kaj 2 € en C- 
landoj, kun rieevo de 4 numeroj de IPR jare. Kun aliro nur al la reta versio de IPR 
membreco kostas 10 € por la A-landoj, 5 € por la B-landoj kaj 1 € por C-landoj. 

Bonvenaj estas donacoj al la kaso de ILEI kaj al la fondaĵoj de ILEI. Sekciestroj en trideko 
da landoj akceptas kotizojn kaj donacojn; simile, perantoj por Juna amiko akceptas abonojn 
enlande. 

Por informi pri viaj pagoj, bonvole skribu al Vilĉjo (Bill) Harris, Esperanto-USA, P.O. Box 
1129, E1 Cerrito, CA 94530, Usono. <ilei.kasisto@gmail.com>. Bv klare indiki la celon de 
via pago. 

La pagoj por ILEI povas okazi a) pere de la nederlanda ILEI-banko aŭ b) pere de la ILEI- 
konto ĉe UEA. Jen detaloj: 

a) Pagoj al la nederlanda banko de ILEI: numero 4676855 ĉe ING Bank N.V., IBAN 
NL55INGB 0004676855, BIC INGBNL2A. Bonvolu aldoni € 5 por la nederlandaj 
bankokostoj pagante el ekster EEA (Eŭropa Ekonomia Areo) kaj EU. 

b) Pagoj al la konto de ILEI ĉe UEA: Por pagi al UEA, Nieuwe Binnenweg 176, NL 3015 
BJ Rotterdam, bv uzi: ING Bank, Postbus 1800. NL-1000 BV Amsterdam (konto: 37 89 64; 
IBAN: NL72INGB0000378964; BIC/SWIFT: INGBNL2A). Bonvolu aldoni € 5 por la 
nederlandaj bankokostoj. Indiku vian nomon kaj vian landon, la celon de via pago kaj la 
konton de ILEI ĉe UEA: ilek-a. Giri monon el via UEA-konto al ILEI-konto ĉe UEA estas 
facila ago. 

* Simpla abono de IPR sen membreco: 24 €. Reklamtarifoj por IPR: 180 € por plena, 110 € 
por duona kaj 70 € por kvarona paĝoj. Tio inkluzivas bazan grafikan pretigon; kostojn de 
ekstra pretigo oni rajtas fakturi. Sekcioj reklamante edukajn projektojn rajtas peti trionan 
rabaton. 

* ILEI estas jure registrita ĉe la Komerca Cambro en Dcn Haag (NL) sub numero 27181064 
kun sidejo ĉe la Centra Oficejo de UEA en Roterdamo (NL). 

* Retpaĝo de ILEI: http://www.ilei.info. 


Redakciaj informoj 

Respondeca eldonanto (verantw. uitgever): Iwona Kocikba, Graafde Fiennesln 54, BE- 
2650 Edegem. Presado: Flandra Esperanto-Ligo, Frankrijklei 140, BE-2000 Antwerpen, 
Belgio, tel: (+32-3)-234 34 00. Redaktoro: Nemeth Jozsef, Fo u. 41/5, HU-8531 Ihasz, 
Hungario, <jozefo.nemeth@gmail.com>, http://www.ilei.info/ipr/: tel: (+36-70) 931-0530. 
La revuo aperas ankaŭ kasede registrita por leghandikapuloj. Informas: Rob Moerbeek, 
Zwaansmeerstraat 48, NL-1946 AE Beverwijk, <moerbeekr@gmail.com>. 

Ni fermis la nunan numeron la 13-an de novembro 2014, 
redaktofino por la sekva numero: la 15-an de januaro 2015. 


Juna Amiko pretas veni al vi. 
Invitu ĝin! Abonu! 

Orienta Timoro: Lernantinoj amuziĝas ekzercante dialogon uzante la 
unuajn frazojn, kiujn ili lernis (en la oficejo de la nacia radio) (vd. p. 19) 



Orienta Timoro: Lci jenaj libroj kaj kd-oj eniros la moviĝantan bibliotekon. 

Tiu vizitas lemejojn en Dilio kaj en proksimaj distriktoj, kiuj ne havas 
propran bibliotekon. Maldekstre la direktoro Paulo H. Ximenes (vd p. 19) 

Oostende invitas: 

Renkontu la historion pensante pri la paco 













